15 апрель – дунëда илк бор инсон ҳаво шарида парвоз қилди\n1784 йилнинг 15 апрелида кундузи соат иккида мистер Россо ва 10 яшар ноғорачи болакай Ирландиянинг Дублин шаҳридан аэростатда ҳавога кўтарилиб, икки соат парвоз қилиб, Ретоут шаҳридаги ўтлоққа қўнишди.\nҲаво шари саватидаги болакай бутун парвоз давомида ноғора чалиб, аэростатнинг қаерда учаëтгани ҳақида пастдаги оломонга хабар бериб турган.\nБу инсон бошқарган илк учиш ускунаси эди.\nБошқарилмайдиган ҳаво шари саватида парвоз қилган Жан-Франсуа Пилатр де Розье 1785 йил 15 майда янги ҳамроҳи Пьер Ромен билан бирга Ла-Манш сари парвоз этаётиб, ҳаво шари оловда куйгач, 457 метр баландликдан ерга қулаб тушади.\nБу тарихдаги илк авиапарвоз бўлиш бирга, дастлабки авиаҳалокат ҳам эди.\nЖан-Франсуа Пилатр де Розье 1754 йили туғилган. У авиация соҳасининг етакчи кашшофларидан бири бўлган.\nЖан-Франсуа 1783 йили Маркиз д’Арланд билан бирга тарихда илк бор ҳаво шарида парвозни амалга оширган.\nФазога парвоз қилган анойилар ҳақида ривоятлар кўп. Айтишларича, Мин ҳукмронлиги даврида яшаган хитой руҳонийси Ван Ху ер юзидаги илк фазогир саналган.\nУ фазога парвоз қилиш учун бамбукдан ясалган ўриндиқ ва 47 та ракета ўрнатилган махсус мослама ясайди.\nЎзи ўриндиққа жойлашгач, 47 нафар қул ракеталарни ўт олдиради. Шу оннинг ўзида мослама портлаб, атрофга қуюқ тутун тарқалади.\nУ тингач эса қуллар не кўз билан кўришсинки, мослама ҳам, уни ясаган руҳоний Ван Худан ҳам ном-нишон йўқ.\n15 апрель ва парвозлар\nЙилномаларни кўздан кечириш асносида Eltuz.com нинг «Вақт машинаси» ижодий гуруҳи айнан 15 апрель парвозлар билан боғлиқ воқеаларга тарих бўлганига эътибор қаратади.\nИлк учиш ускунасини ихтиро қилган рассом Леонардо да Винчи ҳам 15 апрель куни дунëга келган.\nЛеонардо да Винчига оид сувратларда парашют ва тикучар тасвирлари ҳам бор. Илк тикучар ҳам тақдир тақозоси билан 15 апрель куни ҳавога кўтарилди.\nИталян ихтирочиси Энрико Форланини тарафидан 1877 йили қурилиб парвоз қилган ускуна ҳозирги тикучарларнинг бобоси сифатида тарихга кирди.\nМашҳур «Американ Эйрлайнз» ширкатининг илк учоғи ҳам 1926 йилнинг 15 апрелида ҳавога кўтарилган. Ширкатга оид DH-4 бипланини бошқарган учувчи Чарльз Линдберг 15 апрель куни Чикагодан парвоз қилиб, Сент – Луиз шаҳрига почта жўнатмаларни етказиб берган эди.\n2002 йилнинг 15 апрели корейслар хотирасида 129 киши ҳаëтига нуқта қўйган авиаҳалокат ўлароқ муҳрланди.\nПусан шаҳри осмонида портиллаган Boeing 767 учоғи Жанубий Корея тарихига йирик авиаҳалокат сифатида кирди.\ndata-title="15 апрель – дунëда илк бор инсон ҳаво шарида парвоз қилди" data-description="<p>1784 йилнинг 15 апрелида кундузи соат иккида мистер Россо ва 10 яшар ноғорачи болакай Ирландиянинг Дублин шаҳридан аэростатда ҳавога ..." data-image="https://eltuz.com/wp-content/uploads/2016/04/rasm1161.jpg" data-url="https://eltuz.com/asosiy-mavzular/162164/" data-services="facebook,odnoklassniki,twitter,telegram" data-counter="ig">\n22 декабр 2021\nФарғонада туғруқхона тўлғоқ тутган аёлни қабул қилмади\nДекабрь ойи ўрталарида интернетда Фарғона вилояти туғруқхонасига келган туғроқ ҳолатидаги аёл пропискаси бошқа жойда бўлгани сабабли шифокорлар томонидан қабул ...\n25 апрел 2022\nТошкент-Хоразм Халқаро аҳамиятга эга йўлининг аҳволи\nЭлтуз почтасига келган навбатдаги видеода Тошкент-Хоразм йўналишидаги Халқаро аҳамиятга эга асосий магистрал йўлнинг 27 километридаги қазиб ташланган жойлар акс ...\nТелефон қўнғироқлари, туҳмат кампаниялари ва шахсий ташрифлар: Давлат хавфсизлик хизмати ўзбекистонлик журналистларни қандай қўрқитмоқда? Бу Ўзбекистон журналистларига нисбатан ДХХ ...


«Аллоҳумма бика асбаҳнаа ва бика амсайнаа ва бика наҳйаа ва бика намууту ва илайкан нушуур» дер эдилар.\nМаъноси: Аллоҳим, Сенинг номинг ила тонг оттирдик, Сенинг номинг ила кеч киргиздик. Сенинг номинг ила тириламиз ва Сенинг номинг ила ўламиз. Ва Сенга қайтажакмиз.\nКеч кирганида эса:\nБандаларининг имкон-иқтидорини, феъл-атворини турлича яратган ва улар учун Ўзига етишишнинг сон саноқсиз йўлларини тайёрлаб қўйган Аллоҳ таолога ҳамду санолар бўлсин! Инсониятга Роббини танитган ва Унга қандай етишишни амалда кўрсатиб берган Муҳаммад Мустафога салоту саломлар бўлсин!\nАхлоқ тарбияси ва ...\n03/11/2017\t0 Пост\nМўминнинг қалбида ...\n16/02/2018\t0 Пост


ЁЗ КУНЛАРИДА ТЎҒРИ ОВҚАТЛАНИШ - Ўзбекистон овози газетаси\nЁЗ КУНЛАРИДА ТЎҒРИ ОВҚАТЛАНИШ\nсоғлиқ учун кони фойда\nЁз фасли кириб келиши билан юртимизда пишиқчилик бошланади. Турли хил ҳўл мевалар, қовун ва тарвуз ҳамда сабзавотларнинг ғарқ пишган пайти. Бу каби маҳсулотларни барчаси тўғри, яъни тартиб қоидаларга риоя қилинган ҳолда истеъмол қилинса, одам организмига кони фойда ҳисобланади. Тошкент тиббиёт академияси овқатланиш гигиенаси кафедраси, профессори Гули Шайхова бу ҳақда қуйидагиларни гапириб берди.\n— Ёз кунлари ҳўл мевалар, хом ҳолатдаги сабзавот ва улардан тайёрланган салатлар энг керакли неъматлар ҳисобланади. Бу маҳсулотларнинг кўпчилиги чанқоқни қондиради ҳамда организмни керакли минераллар ва витаминлар билан озиқлантиради. Лекин уларнинг калорияси кам ва кун давомида кетган қувватнинг ўрнини боса олмайди.\nШунинг учун гўшт маҳсулотлари ва унинг ўрнини босувчи маҳсулотлар кунлик таомномага киритилиши керак. Лекин, қовурилган ва ёғли маҳсулотларнинг ҳазм бўлиши анча қийинчилик туғдиради. Шу боис, ёзнинг иссиқ кунларида кўпроқ мошхўрда, мастава, қайнатилган шўрва (ёғсиз), манпар ва шунга ўхшаш енгил ҳазм бўладиган гўштли овқатлар тавсия қилинади.\nИссиқ бўлишига қарамай кабоб (шашлик)дан ҳеч ким воз кечмаса керак. Бундай ҳолатда кабобни сабзавотдан қилинган салатлар билан истеъмол қилиш ва сиркани кам ишлатиш лозим.\nЁз фаслида овқатланиш тартибини озгина ўзгартириш зарур. Одатда эрталабки нонушта кунлик овқат миқдорининг 25 фоизини ташкил этади. Демак, куннинг узоқлигини эътиборга олган ҳолда уни яна 10 фоизга кўпайтириш лозим. Нонуштада сутли маҳсулотлар, творог, қаймоқ, сутли чой, сувда пиширилган гўшт, парранда гўшти, тухум, ёнғоқ ва шунга ўхшаган маҳсулотлар бўлиши керак. Тушлик эса мошхўрда, мастава, манпар, котлет, парранда гўштидан қилинган таомлар (сувда ёки буғда тайёрланган) дан иборат бўлиши мақсадга мувофиқдир.\nХом ҳолатдаги сабзавот ва мевалар, улардан тайёрланган салатлар, бодринг, помидор, пиёз, кўк пиёз, кашнич, укроплар дастурхонда доимий бўлиши лозим. Ҳўл мевалардан тайёрланган шарбатлар иссиқ кунларда айни муддао.\nШўр балиқ, дудланган гўшт, қази ҳамда кўп тузли маҳсулотларни ёз кунлари истеъмол қилиш тавсия этилмайди, чунки бу маҳсулотлар тез чанқатади.\nКечки овқат эртароқ ейилса, фойдадан холи бўлмайди, албатта. Таом енгил ҳазм бўладиган бўлиши керак. Соат кечки 20.00 дан кейин қатиқ, кефир, олма ва шунга ўхшаш углеводларга бой бўлмаган ҳўл мева ва сабзавотларни истеъмол қилиш тавсия этилади. Чанқоқни босадиган, организмни керакли микроэлемент ва витаминлар билан бойитадиган овқатлар кони фойдадир. Бундай таомлар сирасига окрошка, борш, сабзавотлардан қилинган шўрва ва бошқа енгил гўштли, тухумли маҳсулотларни киритиш мумкин. Севимли маҳсулотларимиз — қовун ва тарвузни тушлик вақтида истеъмол қилган маъқул. Чунки улар углеводларга бой, қувват беради. Яна шундай маҳсулотлар борки, улар чанқоқни босади. Буларга бодринг (99 фоизи сув), қовун, тарвуз, қулупнай, апельсин киради.\nЁзнинг иссиқ кунлари кўпроқ сув ичган маъқул. Қайнатиб, совутилган сув 18-24 даражада илиқликда бўлиши керак. Сувни ҳар соатда 200 мл ичиш тавсия этилади. Қора чой, кўк чой, ўтли чойлар ҳам жуда фойдали, улар орқали организм минерал моддалар ва витаминлар билан тўйинади. Бир кунлик сувнинг меъёри 3 литргача бўлиши лозим. Албатта бу меъёр соғлом инсонлар учун. Юрак қон-томир касаллиги, буйрак хасталиги бор инсонларга сувни кўп ичиш тавсия этилмайди.\nҚисқаси, ёзнинг иссиқ кунларида соғлом ва тетик юришнинг муҳим шартларидан бири тўғри овқатланиш, кўпроқ сув ичиш ҳамда гигиена қоидаларига риоя қилишдадир.\nТоштемир ХУДОЙҚУЛОВ ёзиб олди.


МЕҲНАТ ИНСОННИ - Ўзбекистон овози газетаси\nмуҳтожликдан халос этади\nХалқимиз азал-азалдан меҳнаткаш инсонларни улуғлаган. Ота-боболаримиз инсоннинг турмуши тўкис, фаровон бўлиши учун у ҳалол меҳнат қилиши зарурлигини уқтиришган.\nҲаётни кузатиб: «Қанчалик тиришқоқлик билан сидқидилдан меҳнат қилсанг, шунчалик омадли бўлиб борасан», — деган фикрнинг нақадар тўғрилигига ишонч ҳосил қиласиз. Ҳар бир одам жамиятдаги ўрнини фидойи меҳнати билан забт этади. Улуғ алломаларнинг таъкидлашича, ҳаётда учраши мумкин бўлган қийинчиликларни фақат бир йўл — меҳнат билан енгиб ўтса бўлади. Шунингдек, меҳнат инсон мавқеини юксалтиради.\nДонишмандлардан бири айтганидек: «Одамни ҳеч нарса меҳнатчалик баландликка кўтармайди. Одам меҳнатсиз ўз инсоний қадр-қимматини сақлай олмайди». Фақат меҳнатгина инсон ҳаётига мазмун бағишлайди. Психологларнинг кузатишича, инсон буюк мақсадлар билан яшамаса, эзгу, хайрли ишлар қилишга интилмаса, унинг қалбини майда нарсалар эгаллаб олар экан. Ўз навбатида бундай одамларда ирода ҳам заифлашади.\nКайковус ўзининг «Қобуснома»сида ёзади: «Эй фарзанд, огоҳ бўлким, ҳунарсиз киши ҳамма вақт фойдасиз бўлур ва ҳеч кимга фойдаси тегмайди... Агар киши олий насаб, асл бўлса-ю, ҳунари бўлмаса, халойиқнинг иззат ва ҳурматидан маҳрум бўлади...»\nМикдом (р.а.) ривоят қиладилар: «Расулуллоҳ (с.а.в): «Ҳеч ким ўз қўли билан топган ризқдан кўра лаззатлироқ таом емаган. Оллоҳнинг пайғамбари Довуд алайҳиссалом ҳам ўз меҳнати билан тирикчилик қилганлар», — дедилар. Анас (р.а.) ривоят қиладилар: Расулуллоҳ саллаллоҳу алайҳи васаллам: «Қайси бир мусулмон бирор дарахт ёхуд бирор экин экса-ю, унинг ҳосилидан инсон, қуш ёки ҳайвон еса, бунинг учун унга ажру савоб ато этилур», — деб марҳамат қилдилар.\nДарҳақиқат, фақат меҳнатгина инсоннинг қалбига тиниқлик, мутаносиблик ва ўз-ўзидан қаноат туйғусини олиб киради. Мактабда ўқиб юрганимда муаллимларим бир гапни кўп такрорларди: агар сиз бирор касб танласангиз ва унга ўзингизни бахш этсангиз, бахтнинг ўзи сизни излаб келади. Аслида ҳам инсон қилаётган ишини севса, ҳатто энг оғир меҳнат ҳам ижодга айланади. Чунки ҳеч қандай ғалаба машаққатсиз қўлга киритилмайди. Буни мана бу фикрлар ҳам тасдиқлайди. «Меҳнат инсонни зерикиш, қусур, муҳтожлик иллатидан халос этади».\nФайласуфлар бахтли бўлишнинг қуйидаги йўлларини илгари суради: Кўнглинг ғаш бўлса ишла, бу ғамдан қутулишнинг ягона воситасидир. Изтиробга тушмаслик учун ишла: ишдан бошқа ҳеч нарса бу ғамнок бўшлиқдан сени халос этолмайди. Омадинг юришганда ҳам ишлайвер: омадли одамлар уйқудан эрта туриб, иш кунига бироз вақт қўшиб, ўз орзуларига садоқатини намоён қилиш мақсадида тинимсиз меҳнат қилган вақтда унинг атрофидагилар ё телевизор томоша қилишган ёки ухлашган бўлади. Бу вақтда эса омадли инсонлар ўз исмларини тарихга ёзиб, етарли маънавий бойлик яратишга улгуришади...\nАбу Наср Фаробий ўзининг «Рисола фи-т танбиҳ асбоб ас-саодат» (Бахт-саодатга эришув йўллари ҳақида рисола) асарида шундай ёзади: «Фозил жамият ва фозил шаҳар шундай бўладики, шу мамлакатнинг аҳолиси бўлган ҳар бир одам касб-ҳунар билан шуғулланади».\nМеҳнат — хурсандчилик ва илҳом манбаи. Қадимги юнон донишманди Эпиктетни эслайлик: «Машқ орқали шаклланган ҳар қандай одат зўрайиб ва мустаҳкамланиб боради. Масалан, эпчил бўлиш учун тез-тез ва кўп юриш керак, чопқир бўлиш учун кўп чопиш керак...»\nТажриба шуни кўрсатадики, ҳар қандай ҳаракат бошида қийинчилик билан амалга оширилади. Иккинчи марта енгилроқ ва кейинчалик эса кам куч сарфланади. Руҳшуносларнинг ёзишича, ҳар куни қандайдир ҳаракатни амалга ошириш, ўз устида ишлаш инсон иродасини чиниқтириб, уни буюк манзиллар томон етаклайди.\nДунё илм-фани тарихига назар ташлайдиган бўлсак тизимли ва тинимсиз меҳнатсиз ҳеч қандай кашфиёт ёки ихтиро амалга оширилмаган.\nТарихдан маълумки, ота-боболаримиз бизга жуда катта маънавий, маданий, илмий мерос қолдиришган. Бугунги одамларнинг ақли бовар қилмайдиган бу умуминсоний кашфиётлар замирида ҳам жуда катта меҳнат, заҳмат мужассамлашган.\nВатанга хизмат қилиш, келажак авлодлар учун нимадир қолдириш йўлида фидойилик, интилиш, яратиш мақсади билан яшаш инсон маънавиятининг энг юксак чўққиларидан биридир.


Mart 19, 2020 – uychinoma.uz\nТаълим, фан ва маданият ходимлари касаба уюшмаси туман кенгаши тизимидаги бошланғич касаба уюшма ташкилотларида «Жамоа шартномаси» муҳокамасига оид ҳамда ҳисобот-сайлов йиғилишлари бўлиб ўтмоқда. 34-сонли мактабгача таълим ташкилотида ходимларнинг\nБилим масканимизда Ўзбекистон Республикаси Олий Мажлис Қонунчилик палатаси депутати, ЎзЛиДеП фракцияси аъзоси Зафар Худойбердиев, вилот Кенгаши депутати Маъмура Турғуновалар ташриф буюриб, Юртбошимиз томонидан илгари сурилган беш муҳим ташаббус\nЮртбошимиз томонидан илгари сурилган беш муҳим ташаббуснинг иккинчиси ёшларни жисмоний чиниқтириш, уларнинг спорт соҳасидаги қобилиятларини намоён қилишлари мақсадида мактабимизнинг 4-синф ўқувчилари ўртасида «Қувноқ стартлар» мусобақаси ташкил этилди. Арқон\nЎтган якшанба туманимиздаги «Умид-2001» фермер хўжалиги ер майдонида Наврўз байрами муносабати олдидан миллий халқ ўйинларидан саналган улоқ-кўпкари ўтказилди. Унда Республикамиз вилоятларидан ташқари қўшни Қирғизистон Республикасидан ҳам чавандозлар иштирок\nУч йилдан буён бўғимлар яллиғланишининг оғир тури бўйича даволаниб келаман. Бу вақт оралиғида кўп шифокорларга мурожаат этишимга тўғри келди. Мени илиқ қарши олиб, кўнглимга таскин берган, дардимга доимий\n21-мактабнинг маънавий-маърифий ишлар бўйича директор ўринбосари Шаҳлохон Мирзаева соҳасининг фидойиларидан. У кўп йиллардан буён таълим соҳасида меҳнат қилади. Мактабда ташкил этиладиган ҳар бир маънавий-маърифий тадбир сермазмун ва оммавий\nТуманимиз корхона, ташкилот ва муассасаларидаги бўш иш ўринлари ҳақида маълумот. 1. Туман ободонлаштириш бошқармасига қабристон назоратчиси 2 нафар, қоровул 1 нафар. 2. Туман СЭОМга санитар врач 5 нафар.\nЎзбекистон Республикаси Вазирлар Маҳкамасининг 2020 йил 3 мартда «Спорт-таълим муассасаларининг тренер-ўқитувчилари ва йўриқчи-услубчиларига малака тоифаларини бериш бўйича давлат хизматлари кўрсатишнинг маъмурий регламентини тасдиқлаш тўғрисида»ги қарори қабул қилинди. Мазкур\nНаврўз – меҳр-оқибат, эзгулик айёми. Бу байрамда барча гина-кудуратлар унутилади, ҳамма бир-бирига яхшилик қилишга интилади. Эзгулик МФЙда Наврўз байрами олдидан бўлиб ўтган шодиёнада ҳам шундай манзарага дуч келдик.\nНОГИРОНЛИК АРАВАЧАСИ ТОПШИРИЛДИ\nБугунги кунда туман тиббиёт бирлашмасининг тиббий-ижтимоий хизматлар шуъбаси томонидан юзга яқин якка-ёлғиз қарияга ва ногиронларга ижтимоий кўмак ва ёрдам кўрсатиб келинмоқда. Куни кеча Янгичек МФЙда яшовчи, 1936 йилда


Суридаги ўзбек жиҳодчилари.\n26 январдан бошлаб Ўзбекистондаги давлатга қарашли аксар теллеканаллар бири олиб¸ бири қўйиб¸ боласи Сурияга жиҳодга кетган ота-оналарнинг “ватан хоин”ларини катта қилгани учун жамоатчилик томонидан судланаëтгани ҳақидаги кўрсатувни намойиш қилмоқда. Бу амалиëтни Ўзбекистон қонунларини очиқчасига бузиш деб баҳолаëтган ҳуқуқ фаоллари ҳақоратлангалар фуқаролик судига мурожаат қилиш керак¸ деган фикрда.\n26 январдан бошлаб Ўзбекистон телеканаллари намойиш қилаëтган "Қиëматга қолган қарз" деб номланган махсус кўрсатувда¸ уни бевосита томоша қилганларнинг ҳикоя қилишича¸ Андижон¸ Бухоро ва Сурхондарë каби вилоятлардан Сурияга жиҳодга кетган йигитларнинг ота-оналарини маҳалла йиғинида жамоатчилик суд қилгани намойиш этилади.\n“Муқаддас заминимизда асрлар бўйи намунали оилавий муносабатлар илдиз отган¸ ўз фарзандлари келажаги ҳақида қайғурмаганлар кечирилмаган.Афсусларким¸ ота-оналик бурчини унутган айримлар ўз фарзандларини ватан хоинлари қилиб катта қилаëтганидан хабари ҳам йўққа ўхшайди”¸ дейилади мазкур кўрсатувда.\nШундан сўнг экранда маҳалла фаоллари йиғинида бошини ердан кўтара олмай¸ йиғлаб ўтирган ота-оналар ва уларни ҳақоратлаб¸нафрат ëғдираëтганлар чиқишлари кўрсатилади.\nКўрсатувни томоша қилган журналист Абдураҳмон Ташанов¸ мажлисда гапирганлар аҳволини “жазавага тушиш” деб баҳолайди:\n- Гўëки бу ерда давлатнинг аралашуви йўқ¸ маҳалланинг ўзи қилаяпти¸ деган таассурот қолдиришмоқчи. Аслида махсус хизматларнинг жоҳил оломонга йўл кўрсатиб тургани аниқ. Маҳалла раислари васвасага тушиб ëтибди¸ айниқса¸ бухоролик ота-онани кўриб юрагим эзилиб кетди¸ маҳалла раиси уларни урмоқчи бўлиб¸ “мен бунақа одамлар билан яшашдан ор қиламан”¸ деб жазавага тушиб нафрат сочди. Буларнинг болалари устидан ҳали суд бўлмаган¸ бирор нарсада айбланмаган¸ ҳукм йўқ¸ уларнинг ота-онасиниям қўшиб¸ халқ душманига чиқараяпти булар. Разведка хизматларининг оператив съëмкалари кўрсатилган¸ фалончи Сурияда жиҳодда¸ дейилган¸ қолган томошани маҳаллақўмлар¸ сўралганидан ҳам ортиқ қилиб¸ ўйнаб бераяпти¸ дейди журналист.\nТошкентлик ҳуқуқ фаоли Суръат Икромов¸ Ўзбекистон мустақиллигидан бери Ҳизбут-Таҳрир¸ ваҳобийлик каби турли диний оқимларга қарши кураш бораëтганига қарамай¸ боласи ИШИДга кетган ота-оналарга қилинаëтган каби бундай босим ҳозирга қадар кўрилмаганини айтади:\n- Бу ҳуқуқий жиҳатдан мутлақ нотўғри нарса. Ота-онанинг айби нима? Боласининг урушга кетиб¸ у ерда ўлиб кетишини қайси ота-она истайди? Буларнинг кўпи болам Россияда ишлаб юрибди¸ деб ишониб юрган. Агар жиҳодга кетганлар вояга етмаган бўлса¸ ота-она қайсидир шаклда жавобгар бўлиши мумкин. Лекин вояга етган одам мустақил саналади¸ унинг жинояти учун ота-онани жазолаш мутлақ қонунсиз ҳаракат. Ушбу кўрсатувда шарманда қилинган ота-оналар¸ ўзларини ҳақорат қилганларни фуқаролик судига беришга ҳақли¸ дейди Суръат Икромов.\nБу кўрсатувни томоша қилган жиззахлик маҳалла фаоли Очил Мирзаев ўз маҳалласида жиҳодга кетганлар бўлмаса ҳам кунора ота-оналар ва ëшларни ҳушëрликка даъват қилувчи йиғинлар бўлаëтганини айтади:\n- Бизнинг маҳаллада¸ газ¸ свет бўлмаса ҳам¸ ҳар кун шунақанги мажлис бор. Мен ўзим кўча оқсоқолиман¸ бу масалада жуда қаттиққўлман. Сурия томонларга кетиш оқибатлари ҳақида биз аввалдан кучли агитация қилиб¸ халқни нотўғри йўлларга кирмаслик¸ жиноят қилмасликка тарғиб этиб юрибмиз¸ дейди маҳалла фаоли.\nОзодлик билан микрофонсиз суҳбатда андижонлик маҳалла раисларидан бири ҳам¸ ўз ҳудудида ҳар кун шу масалада йиғин борлиги¸ хусусан¸ ўзи маҳалла нозири билан уйма-уй юриб¸ фарзандлари хорижга ишлаш-ўқиш учун кетганларни огоҳлантириб юрганини айтади.\nБундай огоҳлантирувларга қарамай¸ ўзбекистонликларнингИШИД каби жиҳодчи гуруҳлар сафига қўшилаëтгани учун айбдорлик¸ кўрсатувдан аëн бўлаëтгани каби¸ ота-она зиммасига юклатилмоқда.\nБоласига экстремистик гуруҳга қўшилганлик айби қўйилганидан сўнг маҳалла-кўйда сазойи қилиниб¸ ишдан ҳайдалган шаҳрисабзлик ўқитувчи аëл 14 январь куни ўзини осиб қўйди.\nВоқеадан хабардорларнинг Озодликка айтишича¸ аëлнинг “ўғли қамалганидан кейин лицей директори уни чақиртириб, ўғлинг экстремист, деб ҳақоратлаган ва ишдан бўшатиб юборган¸ қизини ҳам институтдан ҳайдашган. Ўзини доим органларга чақиртириб сўроқ қилишган. Охири ўзини осган. Бу ҳақда хат ҳам ёзиб қолдирган”.\nТурли тахминларга кўра¸ ҳозирда Сурия ва Ироқдаги турли жиҳодчи гуруҳлар сафида 500 дан 3000 минг нафарга қадар ўзбекистонлик бор. Улар аксарининг Россияда турли ижтимоий тармоқлар воситасида жиҳодчиликка ëллангани айтилади.


Ассанж: “Обама Россияга хавфли хакерлик машинаси ёрлиғини ёпиштирмоқчи”\n12:00 / 04.01.2017\nАҚШ президенти Барак Обама Россия кучли хакерлик машинасига айланиб бораётганини исботлаш ҳаракатида. У Дональд Трамп АҚШдаги президентлик сайловларида WikiLeaks ташкилоти ёрдамида ғалаба қозонгани борасидаги ёлғон тасаввурни уйғотишни мақсад қилган. Бу ҳақда WikiLeaks асосчиси Жулиан Ассанж Fox News телеканалига берган интервьюсида айтиб ўтди.\nАссанж Россия президенти Владимир Путин, унинг вакиллари, Трамп ва унинг ёрдамчилари билан қачондир учрашгани борасидаги саволга рад жавобини берди.\n“У (Обама) Россия АҚШдаги сайловларни бузгани борасидаги тахминларни билдирмоқда. Унинг кўрсатишича, Россия тобора кучайиб бораётган хакерлик машинасидир. Бунга далил-исботлар эса келтирилмаган”, - таъкидлаб ўтди Ассанж. Унинг фикрича, Обама “тўғридан-тўғри гапирмайди, балки WikiLeaks томонидан тақдим этилган ҳужжатлар – бу Трампга президент бўлиб сайланишида ёрдам бериш мақсадида ўйлаб топилган фитна, деб ҳисоблайди”.\nСайт асосчиси Россиянинг АҚШ Демократик партияси миллий қўмитасининг электрон ёзишмаларининг ошкор бўлишига алоқадор эканини кескин рад этди. “Бизнинг манба Россия ҳукумати ва қандайдир бошқа давлат эмас”, - дея таъкидлаб ўтди у.\nМаълумот учун, WikiLeaks сайтида 2016 йилнинг июлида Демократик партия аъзоларининг ўзаро ёзишмалари тақдим этилганди. Унда ходимлар Ҳиллари Клинтонни АҚШдаги президентлик сайлов кампанияси вақтида қўллаб-қувватлашнинг ва шу билан бир қаторда, унинг асосий рақобатчиси Берни Сандерсни бадном қилишнинг турли усулларини фаол равишда муҳокама қилишганини кўриш мумкин.\nАҚШ миллий разведкаси директори девони ва миллий хавфсизлик вазирлиги киберҳужумлар ортида Россия турганини маълум қилишган. Кремлда эса Москванинг бу ҳолатга алоқадорлиги рад этилди.\nАссанжнинг сўзларига кўра, унинг ташкилоти The New York Times газетаси билан солиштирганда “кенг оммага кўплаб ҳажмдаги маълумотни тақдим эта олади”. “Улар қисқача маълумот билан чекланишди”, - деди у.\nСайт асосчиси унинг сўзлари “АҚШнинг The New York Times, Британиянинг The Guardian, Франциянинг Le Monde ҳамда Испаниянинг El Pais газеталарининг ҳалол ва профессионал ходимларига қаратилмаган”ини айтиб ўтди. “Албатта, биз ҳаммани бир хил деб ҳисобламаймиз. Бироқ бизда ҳурматли газеталар билан муаммолар юзага келмоқда”, - қўшимча қилди у.\nЖулиан Ассанж ташқи дунё билан алоқа қилиш воситаларидан маҳрум этилди\n22:58 / 28.03.2018\n09:49 / 09.03.2018


Миш-мишни ёвуз одам ўйлаб топади\n09:40 / 10.03.2018 1791 pdf Ўқиш режими + -\nМиш-мишни ёвуз одам ўйлаб топади. Аҳмоқ уни тарқатади. Ақлсиз, нодон уни тасдиқлайди. Сен мана шу уч тоифадан бўлмасликка ҳаракат қил!\n09:20 / 09.03.2018 1582\n907 11:57 / 11.10.2018\n952 11:58 / 12.10.2018\nИстаган нарсангга етишиш учунгина сабр қилма Балки .Аллоҳ сабр қилувчилар билан биргадир, оятига биноан сабр қилНима, Аллоҳ билан бирга бўлишни истамайсанми\n921 07:51 / 03.11.2018\n974 08:12 / 26.12.2019


«Биз дунёвий давлатмиз. Ким хоҳласа ўйнайди…» – Президент маслаҳатчиси букмекерлик фаолиятини қонунийлаштиришни ёқлаб чиқди » Ўзбекистон янгиликлари – Zamin.uz\n21 ноябрь 2019, 23:00\nПрезидентнинг ёшлар, фан-таълим, соғлиқни сақлаш ва спорт масалалари бўйича маслаҳатчиси Абдужаббор Абдувоҳитов куни-кеча Миллий олимпия қўмитасида бўлиб ўтган йиғилишда букмекерлик фаолиятини қонунийлаштириш борасида ўз фикрларини билдириб ўтди.\n“Ўзбекистонда норасмий букмекерлик компаниялари борми? Мен норасмийлари деяпман. Норасмийлари бор, тўғрими? Бир қанча йиллар аввал бизникилар Таиланд ва Гонконгга бориб пул тикиб келишган ҳолатлари ҳам бўлган. Иккинчидан, биз дунёвий давлатмиз. Ҳозир кўпчилик айтяпти, букмекерлик бу – қимор ўйини. Ким хоҳласа ўйнайди… Агар, кимдир буни эътиқодига зид деб билса, ўйнамаслиги мумкин”, - деган Абдужаббор Абдувоҳитов\nМаслаҳатчининг фикрича, бу соҳани қонунийлаштириш болалар футболи ва бошқа спорт турларини ривожлантиришга ёрдам беради.\nШунингдек, Абдужаббор Абдувоҳитов бу соҳадан тушган солиқларнинг 10 фоизи давлат бюджетига, 45 фоизи болалар футболига ва қолган 45 фоизини бошқа спорт турларини ривожлантиришга сарфлашни таклиф қилди.\n“Бу пулларга яхши футболчиларни етиштириб чиқарадиган мактаблар қилса бўлади. Бунинг нимаси ёмон? Сизларда букмекерлик компанияси очиш имкони борми? Сизларда йўқми? Унда менга бу таклифни ҳимоя қилишга ёрдам беринглар,” – дея Абдувоҳитов футбол мутасаддиларига юзланди.\nЭслатиб ўтамиз, аввалроқ Ўзбекистонда футболни ривожлантиришни янги босқичга олиб чиқиш чора-тадбирлари тўғрисидаги қарор лойиҳаси эълон қилинган эди.\nЛойиҳада 2021 йилдан бошлаб футболни ривожлантириш, унинг инвестициявий жозибадорлигини ошириш, қўшимча маблағларни жалб қилиш мақсадида Ўзбекистонда букмекерлик фаолиятини амалга оширишга рухсат бериш назарда тутилган.\nЯнгиликлар » Спорт » «Биз дунёвий давлатмиз. Ким хоҳласа ўйнайди…» – Президент маслаҳатчиси букмекерлик фаолиятини қонунийлаштиришни ёқлаб чиқди\n16:00 ЎФА президентнинг футболни янги босқичга олиб чиқиш бўйича фармони лойиҳаси муҳокамасида фаол қатнашишга чорлади\n14:14 Баҳодир Ходиев «Нархоз» ректорлигидан бўшатилди, энди университетда «тозалаш ишлари» ўтказилади(ми?)\n09:40 Президент девони тузилмасида жиддий ўзгаришлар рўй берди\n23:25 Шоҳжаҳон Эргашев бугунги жангда яққол фаворит


Ўзбек қўшиқчиси Наргиз Москвада ксенофоблар тажовузига учради\nТаниқли қўшиқчи, Зокировлар сулоласининг кенжа вакиласи 45 яшар Наргиз Зокирова шанба куни Москванинг Backstage ресторанида берган концерти чоғида икки ксенофоб аëлнинг тажовузига учраб, енгил яраланди. Бу воқеа ҳақида Наргиз Зокированинг ўзи ва мухлислари Facebook ва Instagram тармоқларида фото ва маълумотлар қолдиришди. Айни воқеа Росия матбуоти ва ўзбек интернет нашрлари мундарижасига ҳам чиқди.\nИнтернетдаги eltuz.com нашрининг воқеа гувоҳларидан бири Хушнудбекка таяниб, ëзишича¸ воқеа Москванинг Крокус Сити Холл мажмуасида жойлашган Backstage ресторанида Наргизнинг соло концерти пайтида рўй берган:\n“Концерт ўтаëтган рестораннинг ВИП қисмида ўтирган аëл алкоголь тўлдирилган қадах билан саҳнага чиқиб, Наргизни ўзбеклиги учун ҳақоратлади ва қўлидаги қадахни қўшиқчининг юзига улоқтирди”, дея ëзилади нашрда.\nТажовуз пайтида Наргиз товонидан яраланган\nРосия кўнгилочар матбуотига кўра, Наргиз Зокировага икки аёл ҳамла қилган. Икковлон қўшиқчини таҳқирлаётган пайтда қўриқчилар чиқиб кетишган ва кузатув камералари ўчириб қўйилган. Бу ҳолат икки хонимнинг Россия жамиятидаги юксак мавқеи билан изохланган.\nНаргизнинг ўзи бу ҳолатни Facebookдаги саҳифасида мана бундай тасвирлади:\n"Мана ўша ВИП меҳмон! У қўлида бокал билан олдимга келиб "Ты х…я!!!" деб бақирди. Кейин эса бу хоним "Сенга ўхшаган ўзбеклар менинг уйимда бўқ тозалашади", дея қадаҳни менга қараб ирғитди. Қадах драмшилдга (Овоз тўсувчи ускуна) тегиб парча-парча бўлди. Саҳнада шиша парчалари учди. Айни пайтда мени қўриқлаши керак бўлган қўриқчилар сеҳрли тарзда ғойиб бўлишди. Ташкилотчилар аянч жилмайиб, вазиятни ҳаспўшлашга уринишди", дея ëзган қўшиқчи Наргиз Зокирова уни ҳақоратлаб, жароҳатлаган рус аёли расмини тармоққа қўйди.\nНаргиз Зокированинг Instagram саҳифасидан олинди\nАйни пайтда ижтимоий тармоқлардаги Наргизнинг мухлислари ксенофоб тажовузкорлар жазоланишини талаб қилишмоқда.\nНаргиз Зокировани яқиндан таниган ўзбек кинорежисери Мастура Исхоқова Озодлик билан суҳбатда ксенофоблар тажовузига нишон бўлган қўшиқчи воқеасига муносабат билдирди:\n- Наргиз Зокирова мен учун биринчи навбатда – қўшиқчи. Қолган ҳаммаси пиар. Бахиллар ҳасади ҳам, мухлисларнинг ҳайрати ҳам. Инсоний муносабат маданиятидан бехабар жоҳиллар мана шундай жирканч тажовузни ўзига эп кўради. Бизга нимадир ëки кимдир ëқмаслиги мумкин. Бу тақдирда нима қиласан¸ ëқмаган одам қўшиқ айтаëтган концертга бориб. Бу қўшиқчини шунчалик ëмон кўрсанг, борма концертига. Мен Наргизни юзига қадах отиб яраланган бу шарманда аëлни ким бўлишидан қатъий назар қоралайман¸- дейди Мастура Исхоқова.\nМашҳур Зокировлар сулоласига мансуб қўшиқчи Наргиз Зокирова Росссияда бундан олдин ҳам муаммолар билан юзма-юз бўлган эди.\nЎтган йили Россиянинг Нижневартовск шаҳридаги концерт пайтида Наргиз Зокирова Федерал миграция хизмати томонидан изнсиз ишлаëтганликда айбланиб, ҳибсга олинган эди.\nОзодлик суҳбатлашган миграция хизмати ходимлари АҚШ фуқароси бўлган Зокирова Россия ҳудудида иш фаолияти билан шуғулланиш ҳуқуқини бермайдиган туристик виза билан бўлиб турганини айтган эди.


bektemir.poytaxt.uz Bektemir.Poytaxt.Uz - Рамазон Ҳайитингиз Қутлуғ Бўлсин Азиз Ҳамшаҳарлар!\nРамазон ҳайитингиз қутлуғ бўлсин азиз ҳамшаҳарлар! - Бўлимга қайтиш\nИйд ал фитр. Мусулмон халқлари учун муқаддас кун, муборак айём. Хайр, барака, умид, ишонч ва савоб ойи ҳисобланмиш Рамазонни муносиб ўтказган халқимиз ҳайит айёмини ҳам юқори кайфият, кўтаринкилик ва шоду ҳуррамлик ила кутиб олмоқда. Ўтган бир ой давомида барча мусулмон халқлари қатори юртдошларимиз ҳам Рамазон ойини эзгу амаллар ҳамда сабр-қаноат билан ўтказдилар. Бу ойда юртимизда қариялар, боқувчисини йўқотганлар ва эҳтиёжманд оилаларга эътибор ва ғамхўрлик ҳам янада авж олди. Хайрия тадбирлари, бунёдкорлик, ободончилик, кўкаламзорлаштириш ишлари кенг кўламда олиб борилди ва давом этмоқда. Бу ойда қилинган хайрли ишлар, эзгу ниятлар ва дуоларнинг савоби улуғ. Тошкент шаҳар ҳокимлиги ушбу муборак Рамазон ойида қилинган хайрли ишлар, бажарилган амалларнинг савоблари ижобат бўлишини тилайди. Оилангизга тинчлик-хотиржамлик, бахт-саодат барқарор бўлсин.\nЮртимиз тинч, осмонимиз мусаффо бўлсин, ҳар бирингизнинг муборак ойда қилган ниятларингиз ўз рўёбини топсин.\nОллоҳнинг раҳмати бўлсин сизларга,\nҚалбингиз ҳидоят нурига тўлсин.\nШукурким етказди Қутлуғ кунларга,\nЯна бир бор байрамингиз билан азиз ватандошлар!\nСайтда фойдаланувчилар сони: 22


МАКТАБИМИЗНИНГ УМИДЛИ ЁШЛАPИ - AmuNews.uz - энг сўнгги янгиликлар\nМАКТАБИМИЗНИНГ УМИДЛИ ЁШЛАPИ\nЁшлар орасида соғлом турмуш тарзини тарғиб қилиш мақсадида ташкил қилинаётган “Умид ниҳоллари” спорт мусобақалари туманимиз мактабларида уюшқоқлик билан ўтказилди. Холимбег ОФЙ ҳудудидаги Чагали ёп маҳалласида жойлашган 73-сонли умумий ўрта таълим мактабида ҳам ушбу мусобақада истеъдодли ўқувчилар иштирок этишди.\nМусобақанинг мактаб босқичи ғолиблари ҳудудий босқичда ҳам муваффақиятли иштирок қилдилар. Шунингдек, Дўрман овулида бўлиб ўтган ҳудудий босқичда совринли ўринларни эгаллаган 5-, 6-, 8- ва 10-синфлар ўқувчилари мусобақанинг туман босқичида ҳам совринли ўринларни эгалладилар. Мактабнинг 8-синф ўқувчиларидан Жавоҳир Тоҳирбоев 800 метрга югуриш мусобақасида 1-ўринни, 8-синф ўқувчиси Қаҳрамон Одилов 200 метрга югуриш масофасида 1-ўринни, Нодирбек Ўрозбоев эса 100 метрга югуриш масофасида совринли 2-ўринни эгаллашди. Қиз болалар ўртасида 200 метрга югуриш мусобақасида 6-синф ўқувчиси Нозима Пўлатова совринли 2-ўринни ва 5-синф ўқувчиси Адҳам Ўрозбоев 2-ўринни эгаллади. Шунингдек, 10-синф ўқувчиси Сабоҳат Матёкубова 200 метрга югуриш мусобақасида совринли 3-ўринни эгаллади ва мактабимиз ёш спортчилари умумжамоа ҳисобида туманда 3-ўринга сазовор бўлишди.\nСпортсевар ёшларимиз очиқ спорт майдончасида спорт машғулотлари билан шуғулланадилар. Бизнинг 73-сонли мактабимиз спорт зали ва спорт анжомлари билан етарли даражада таъминланмаган бўлса ҳам бу ўқувчиларнинг машғулотларга бўлган қизиқишларини асло сўндираётгани йўқ. Ўқувчиларимиз замонавий спорт зали бўлишини орзу қилиб улғайишмоқда. Ёшларни она юртга садоқат руҳида тарбиялаш, улар орасида соғлом турмуш тарзини қарор топтириш учун биз педагоглар бор куч-ғайратимизни сафарбар этишга ҳар доим камарбастамиз.\nБиз ишонамизки, келажакда, албатта, холимбеглик ёшлар орасидан ҳам она Ватан ишончига сазовор, кучли, билимдон ва забардаст ёшлар етишиб чиқади.\nСардор Шеримматов, 73-сонли мактаб ўқитувчиси.


Воизлик 57 — Dilkashradio.com\nХудованд ҳаммадан устундир. Худонинг ижодидан биронтаси ҳам, одам ясаган ҳеч бир бутга топинишга лойиқ эмас – фақат Худога топиниш керак. Худо Руҳдир. У жисмоний танага эга эмас. Худо қандай кўринишини ҳеч ким билмайди. Шунинг учун Худованд, бизнинг фикримизча Унга ўхшаган, бирор нарсани ясамаслигимизни айтди. Худованд қандай кўринишини билишимизнинг ягона йўли – бу Унинг китоби бўлмиш – Муқаддас Китоб орқали бизга ўргатишидир.\nМуқаддас Китобга зид келган нарсалар – бу шайтоннинг ёлғонидир. Биз Худо тўғрисида ҳақиқатни Муқаддас Китобдан билиб оламиз. Бутун дунё бўйлаб шайтон одамларни Худони ҳақиқий билишдан чалғитиб юрган. Улар энди ҳақиқий ва тирик Худони билмайдилар. Шайтон, Худони ўрнини эгаллайдиган бошқа нарсаларни берди. Одамлар, Худо қандай бўлиши кераклиги тўғрисидаги ўз ғояларига ва бошқа одамларнинг фикрларига эргашадилар. Одам қўллари билан ясалган ва уларнинг фикрларича Худони ифодлайдиган нарсаларга сиғинганлар бу Билан эса Худонинг бу амрни буздилар ва ҳукм қилиндилар.\nКелинг хурматли радио тингловчилар шу ўринда Худованднинг кейинги амрлари хақида кўриб чиқайлик. “Худованднинг, Худойингнинг исмини бекорга чақирма; чунки Худованд Унинг исмини бекорга чақирганни жазосиз қолдирмайди” –деб айтади Чиқиш китобининг 20:7.Учинчи амрда Худованд, исроилликлар Ҳудони ҳар доим ҳурмат қилишларини уларга айтди. Улар, Худо – уларнинг Яратувчиси эканига ва улар қонуний равишда Унга тегишли бўлганларига ишонишлари керак.\nУлар ҳеч қачон ўйламасдан Унинг номини айтмасликлари ва ишлатмасликлари керак. Ҳар бир одам, Худованд ҳаётимизни олиб қўйиш ва абадий жазога йўлиқтириш кучга эга бўлганини тушуниши керак. Бу, биз “Худодан қўрқиш” деганимизни назарда тутаётганимиздан далолатдир. Бошқа одамни ҳақорат қилиш – бу яхши эмас, бироқ биз Худога ҳурматсизлик билдирсак ёки Унинг исмини енгилтаклик билан ишлатсак, бу қанчалик бетавфиқ лик бўлади. Худога лойиқ бўлган ҳурматни Унга кўрсатмаганларнинг ҳаммаси ҳукм қилиниб бўлдилар.\nКелинг хурматли тингловчи бир мисол келтириб ўтайлик. Хар биримиз хозир айтмоқчи бўлган мисолимизни қачондир эшитган бўлишимиз мумкин, балки хатто бошимиздан кечирган бўлишимиз хам мумкин. Қачонлардир кимдир ўғирлик қилмоқчи бўлса Худовандим ўзинг қўллаб қўватлагин деган гапларни хам ишлатган бўлишимиз мумкин. Ёки бўлмаса ким биландир уришмоқчи бўлсак Худовандим шу инсонни енгишим учун узинг куч бер деб айтган пайтларимиз хам бўлгандир. Энди соғ танамизга бир ўйлаб кўрайлик хурматли тингловчилар. Нотўғри ишлар учун Муқаддас Худонинг исмини ишлатишимиз тўғри бўлармикан.\nБу хам Худованднинг исмини бекорга тилга олиш деганидир. Сабаб ёвўз ишларни амалга оширишда Мўқаддас Худонинг исмини тилга олиш мутлақ нотўғридир. Хурматли тингловчилар Ҳудованднинг исмини доимо улуғлаш хар бир инсон учун жуда мухимдир. Чунки У хар биримизнинг яратувчимиздир, шу билан бирга хар биримизнинг химоячимиздир.


Тарбияни ўзимиздан бошлайлик – Yoshlar ovozi\n29.04.2019 Yoshlar ovozi\nБобом билан суҳбатлашиб ўтирсам, эшикдан укам кириб келди. Уст-бошини ҳам алиштирмай, дастурхон бошига келиб ўтирди. Илгари ҳеч бундай қилмайдиган кенжамизни кузатиб турсам, шоша-пиша овқатландию яна сумкасини елкасига ташлаганча уйдан югуриб чиқиб кетди. Билсам, мактабга — қўшимча дарсга кетган экан.\nСўрида ўтирган бобом вазиятни жимгина кузатар экан, бош чайқади. Тўғриси, мен тушунолмадим. Бобом ҳаммасини кўзларимдан уқиб олгандек, мени ёнига чақирди.\n— Илгари болалар уйда, ота-онаси билан дарс қиларди. Тўғри, дангаса, китобни хушламайдиганлари ҳам йўқ эмасди. Биз — маҳалланинг ўн нафар ўғил-қизи мактабдан қайтгач, уйда овқатланардик-да, кейин бирон синфдошимизнинг уйида йиғилиб, вазифаларни тайёрлардик. Кечқурун ётишдан аввал отам дафтарларимни ва кундалигимни текширарди. Хулқимиз ҳам, ўқишимиз ҳам ҳамиша ота-онамиз назоратида бўлган. Бугунги ёшларга қараб, мактаб ҳам ота-она вазифасини ўташи мумкин экан-да, дея ўйлаб қоламан, — деганча кўзойнагини олиб, намланган қароғларини артган бўлди.\nЎйлаб кўрсам, бобомнинг гапида жон бор. Бугун деярли ҳамма ота-она фарзандини қўшимча машғулотларга юборади. Бу ҳам етмаганидек, болам мактабда дарсларини тайёрлаб келяпти, ўқитувчиси назорат қиляпти, деб ўйлайди. Фарзанд учун мактаб аслида уйдаги тарбия. Фарзанди келажакда катта ютуқларга эришишини, вақти келиб жамиятда ўз ўрнини топишини ҳамма истайди. Лекин нима учундир жамиятда жиноятчилар ҳамон учраб турибди. Менимча, тарбия инсон қалбидан бошланади. Чунки истак ҳам, шижоат ҳам қалбда\nПсихологлар ҳам бу борада бир гапни такрор ва такрор айтади: ота-она фарзанд билан ҳар куни ҳеч бўлмаганда бир соат ўзаро суҳбат қурмоғи лозим. Қиз онаси, ўғил эса отаси билан. Агар мулоқотлар оила даврасида бўлса, янада яхши.\nБиз-чи, биз нима қиламиз? Боланинг бугунги куни қандай ўтгани, кимлар билан қандай мавзуда суҳбатлашгани, ўқув қуролларию баҳолари билан қизиқиш ўрнига эрталаб ишга кетишдан аввал бир қатор рўзғор юмушларини бўйнига ортиб қўямиз-да, кечқурун “Чала бажарибсан”, деб уни койиймиз. Бу ҳам етмаганидек, овқатдан сўнг изма-из бошланувчи телесериалларни томоша қилганча, уйқуга ётамиз.\nШу зайл вақт ўтаверади. Фарзандимиз катта бўлмоқда дея, янада кўпроқ пул топиш пайига тушамиз, бироқ боламиз биздан узоқлашиб, тобора бегоналашиб бораётганини англаганимизда фурсатни қўлдан бой берган бўламиз.\nФарзандга тарбия беришдан аввал биз, ота-оналар уни ўзимиздан бошласак, у билан ҳар куни суҳбатлашиб, келажак режаларни бирга тузсак, оиладаги ўрнини ҳис этади ва биздан сир яширмайди. Бу эса, ишонч дегани. Ўзаро ишонч бор жойда муваффақият бўлади.\nМода ҳам эви билан-да!\nЎзимиз-да ибрат бўлайлик\n← Инновация — таълим талаби\nЧарчоқ ҳам билинмади →


Фойдаланиш шартлари—Ҳуқуқий изоҳлар | JW.ORG\nТИЛИДА ЎҚИШ австралия имо-ишора адангме адья аймара албан албан имо-ишора амхар антанкарана арабча аргентина имо-ишора арман арман (ғарбий) атие аука африкаанс аханта ачоли бамана баск басса (Камерун) басса (Либерия) батак (тоба) бауле бенгала бецимисарака (жанубий) бецимисарака (шимолий) бикол бислама блэкфут болгар боому босния бошқирд британия имо-ишора букар-садонг валенсий валлий везу венгер венесуэл имо-ишора вирус вичи волоф вьетнам га галисий ган гел шотланд гере герзе грек гренланд грузин гуарани дагара дари дат деху дуала дусун ибан ибинда иврит игбо илоки инглиз индонез ирланд ирландия имо-ишора исланд исоко испан итальян итальян имо-ишора ишан йоруба йулу кабре кадазан каланга (Зимбабве) каонде карен (сго) карифуна каталан качин квебек имо-ишора кечуа (Аякучо) кечуа (Имбабура) кечуа (Пастаса) кечуа (Сантьяго де Эстеро) кечуа (Тена) кечуа (Чимборасо) кечуа (уалья-уанка) кечуа (чибулео) киконго кикуйю кимбунду кинамванга киньяруанда киси конкани (деванагари) конкани (лотин ёзувида) корейс коса кпелле креол (Гаити) креол (Гвинея-Бисау) креол (Маврикий) крио куаньяма курд курмонжи курд курмонжи (Кавказ) курд курмонжи (кирилл ёзувида) кхмер кьянгонде латгал латиш латиш имо-ишора лингала литва лого лома луганда лўли (Албания) лўли (Аргентина) лўли (шарқий Словакия) мадура майтхили макасаи македон малагаси малайзия имо-ишора малайя малаялам мам мамбаи (эрмера) мангбету манжак манинка (шарқий) мано маори (лотин ёзувида) мапуче маратҳ масауа мегрел менде меру мизо миштек (Уахуапан) монгол море мьянма намбия науатль (Хуастека) нгангуела ндебеле (Зимбабве) ндонга невари немис непал непал имо-ишора нзема ниас нивакле нидерланд нидерланд имо-ишора ниуэ норвег ньянека оболо озарбайжон озарбайжон (кирилл ёзувида) оромо отоми (Мескиталь водийси) пангасинан панжоб панжоб (шахмукхи) папьяменто (Аруба) папьяменто (Кюрасао) пемон пенсильван немис пеуэнче пиароа пижин (Камерун) пижин (Нигерия) пилага поляк померания португал пулар рапануи раротонга румин рунгус руньянкоре рус руторо сарамакка сарнами сван (юқори) сванский (қуйи) свати себуан сейшель креол сенуфо (сенари) сепеди серб серб (лотин ёзувида) серер сефви сидама сингал синдхи словак словен сомали сранан-тонго суахили сусу тагал таити тай тандруй тараскан телугу тетум (Дили) тив тиграй тоба тожик ток-писин тонга тотор тохолабал тсвана тукуна тумбука тупури турк украин умбунду урду уругвай имо-ишора урхобо фанти фарер фаталуку фижи фин фин имо-ишора фон форс француз француз имо-ишора фрафра фриз фульфульде (Камерун) хайа хилигайнон хинди хитой (путунхуа, анъанавий) хитой (путунхуа, соддалаштирилган) хмонг хорват хорват имо-ишора чангана (Зимбабве) чех чили имо-ишора чин (фалам) чин (хака) читонга (Зимбабве) читонга (Малави) чичева чияо чокве шарқий увеа швед шона шуар шугнан эве эстон эстон имо-ишора юпа яван япон япон имо-ишора ўзбекча ўзбекча (лотин ёзувида) қирғиз қозоқ қуйи немис\nУшбу сайт сизга Худо, Муқаддас Китоб ва Яҳованинг Шоҳидлари ҳақида кўпроқ билиб олишга ёрдамлашади. Ўзингизга қизиқ бўлган маълумотни ўқинг, томоша қилинг ва юклаб олинг. Бошқалар сайтимиздан фойда олишларини истаймиз, лекин, илтимос, унда келтирилган маълумотларни бошқа сайтларга ёки компьютер иловаларига жойлаштирманг. Бу сайтда билиб олганларингизни бошқалар билан бўлишмоқчи бўлсангиз, қуйидаги «Фойдаланиш шартлари»га риоя қилиб, уларни сайтимизга йўналтиринг.\n«Фойдаланиш шартлари» ва сайтдан фойдаланиш ҳуқуқлари\nКафолат ва масъулият\n«Фойдаланиш шартлари»ни бузиш\nҚонун ва юрисдикция\n© 2017 Watch Tower Bible and Tract Society of Pennsylvania. Ҳамма ҳуқуқлари сақланади.\nУшбу сайт Watchtower Bible and Tract Society of New York, Inc. (шунингдек, «Қўриқчи Минораси Жамияти») томонидан яратилган бўлиб қўллаб-қувватланади. Агар бошқа манбага ишора қилинмаган бўлса, демак сайтдаги бутун матн ва бошқа маълумотлар Watch Tower Bible and Tract Society of Pennsylvania жамиятининг интеллектуал мулкига тегишли.\nAdobe, Adobe эмблемаси, Acrobat ва Acrobat эмблемаси Adobe Systems Incorporated компаниясининг савдо белгилари ҳисобланади. iTunes ва iPod, Apple Inc. компаниясининг савдо белгилари ҳисобланади. Microsoft, Microsoft эмблемаси, шунингдек, ҳар қандай Microsoft дастурий таъминоти ва маҳсулотлари, жумладан, Microsoft Office ва Microsoft Office 365 Microsoft Inc. компаниясининг савдо белгилари ҳисобланади. Бошқа барча савдо белгилари ва рўйхатдан ўтган савдо белгилари ҳақли эгаларига тегишли ҳисобланади.\nУшбу «Фойдаланиш шартлари», мазкур сайтдан фойдаланиш қоидаларини ўрнатади. Бу сайтдан фойдаланиб, сиз унда келтирилган «Фойдаланиш шартлари», жумладан, «Фойдаланишнинг қўшимча шартлари» (биргаликда улар «Фойдаланиш шартлари»ни ташкил этади) билан рози эканингизни кўрсатасиз. Мабодо ушбу «Фойдаланиш шартлари» ёки унинг қайсидир қисми билан норози бўлсангиз, бу сайтдан фойдаланманг.\nТўғри ишлатиш деганда нима назарда тутилади? Қуйидаги чекловларга риоя қилганда:\nмуаллифлик ҳуқуқларига эга бўлган расмлар, электрон адабиётлар, мусиқа, суратлар, матн ва видеоларни кўриб чиқишингиз, шахсий ва нотижорий мақсадда фойдаланиш учун юклаб олишингиз ҳамда нашр этишингиз мумкин;\nюклаб олиш мумкин бўлган адабиёт, видео ёки аудио ёзувларнинг электрон нусхалари ёки уларнинг манзили билан бўлишсангиз бўлади.\nҚуйидагиларни қилишингиз мумкин эмас:\nушбу сайтдаги расмлар, электрон адабиётлар, савдо белгилари, мусиқа, суратлар, видеолар ёки мақолаларни Интернетда (турли сайтларда, файл ва видео-алмашув тизимларида ёки ижтимоий тармоқларда) жойлаштириш;\nушбу сайтдаги расмлар, электрон адабиётлар, савдо белгилари, мусиқа, суратлар, матн ёки видеоларни дастурий таъминот билан бирга ёки унинг бир қисми сифатида тарқатиш (жумладан, дастурий таъминотда ишлатиш мақсадида шу каби маълумотларни серверга юклаш);\nушбу сайтдаги расмлар, электрон адабиётлар, савдо белгилари, мусиқа, суратлар, матн ёки видеоларни тижорат ёки пул ишлаш мақсадида (ҳатто даромад келтирмаса ҳам) қайта ишлаб чиқариш, кўпайтириш, нусха кўчириш, тарқатиш ёки улардан бошқача тарзда фойдаланиш;\nушбу сайтда келтирилган маълумотларни, HTML, сурат ёки матнни сақлаш, нусха кўчириш, юклаб олиш, маълумотларни олиш, йиғиш, шунингдек, маълумотлар устида пухта изланиш ўтказиш, уларни йиғиш ва интеллектуал таҳлил қилиш мақсадида дастурий таъминот, дастур ва усулларни яратиш (аммо бу сайтдаги EPUB, PDF, MP3 ва MP4 форматидаги файлларни юклаб олиш учун ишлаб чиқарилган нотижорат бепул иловаларни тарқтатиш ман этилмайди);\nмазкур сайтдан ёки унинг функцияларидан нотўғри мақсадда фойдаланиш, масалан, сайтнинг фаолиятига аралашиш ёки одатда тақдим этиладиган усуллардан ташқари қандайдир бошқа йўл билан сайтга ёки унинг функцияларига кириш;\nушбу сайтдан унинг ишлаш жараёнига зиён етказиш ёки унга кириш учун тўсқинлик яратиш ҳамда қонунбузарлик, ҳуқуқбузарлик ёки қаллоблик қилиш мақсадида фойдаланиш;\nушбу сайтдаги расмлар, электрон адабиётлар, савдо белгилари, мусиқа, суратлар, матн ёки видеолардан маркетинг билан боғлиқ мақсадда фойдаланиш.\nУшбу сайтдаги («Тиббий бўлим»да) маълумотлар фақатгина таништириш мақсадида келтирилган. Мазкур бўлимда тиббий маслаҳатлар берилмайди, у ташхис қўйишга ҳамда даволаниш усулини тайинлашга мўлжалланмаган. Ушбу бўлимда айтиб ўтилган у ёки бу тиббий изланишлар, шифокорлар, дорилар, даволаниш усуллари, фикр-мулоҳазалар ва бошқа маълумотларни «Тиббий бўлим» тавсия этмайди ва уларни қўллаб-қувватламайди.\nСоғлиқ ва даволаниш масаласида фақатгина шифокорга ёки малакали мутахассисга мурожаат қилинг.\nСайтимизнинг «Тиббий бўлим»ида келтирилган маълумотлар аниқ бўлиб, тиббиётдаги охирги ютуқларга мос келишига ҳаракат қиламиз. Лекин шу билан бирга мазкур бўлимдаги маълумот «БОРИЧА» тақдим этилади, яъни аниқ ёки тахминий бир кафолат бермайди. Сайтимиз бу бўлимдаги маълумотга тегишли аниқ ёки тахминий кафолат бермайди, жумладан унинг тижоратда қанчалик яроқли эканига ва муайян мақсадларга мос келишига кафолат бермайди (бу билан чекланиб қолмайди). Шунингдек, «Тиббий бўлим»да келтирилган маълумотлар қанчалик ишончли, аниқ, ўз вақтида қўл келадиган, фойдали ва тўлиқ экани борасида сайт ҳеч қандай кафолат бермайди. Ушбу бўлимда учрайдиган бирон-бир хато учун сайт жавобгар эмас. Бу бўлимдаги маълумотларни ишончли деб билсангиз, унинг натижасига ўзингиз жавобгарсиз. Сайт келтирилган бирон-бир зарар (жумладан — чекловсиз — тасодифий ёки билвосита зиён, шикаст етказиш, қотиллик, йўқолган даромад, шунингдек, маълумотларнинг йўқолиши ёки фаолиятнинг вақтинча тўхтатилиши билан боғлиқ зиён) учун умуман жавобгар эмас. Қолаверса, сайт «Тиббий бўлим»да келтирилган маълумотдан фойдаланиш ёки фойдалана олмаслик натижасида пайдо бўлган арзлар учун масъул эмас. Шу каби арзлар кафолат, контракт, деликт ёки бошқа ҳар қандай ҳуқуқий назарияга асосланган ва бундай зарар етказилиши ҳақида огоҳлантириш берилган бўлса ҳам сайт уларга жавобгар эмас.\nУшбу сайт, ундаги ҳамма маълумот ва сервис хизматлари «Қўриқчи Минораси Жамияти» томонидан «борича» тақдим этилади. Бу жамият ҳеч қандай аниқ ёки тахминий кафолат бермайди.\n«Қўриқчи Минораси Жамияти» ушбу сайтда ҳеч қандай вирус ёки зарар келтириши мумкин бўлган компонентлар йўқлигини кафолатламайди. Бу сайт тақдим этаётган сервис хизмати, маълумот ва бошқа барча нарсалардан фойдаланишга боғлиқ бирон-бир зиён (жумладан тўғридан-тўғри, билвосита, тасодифий зарар ва жарима, даромад йўқотиш) учун «Қўриқчи Минораси Жамияти» жавобгар эмас.\nҚайсидир йўл билан «Фойдаланиш шартлари»ни бузсангиз (ҳатто «Қўриқчи Минораси Жамияти»нинг «Фойдаланиш шартлари»да келтирилган бошқа ҳуқуқларига зарар етказмаган бўлсангиз), унда «Қўриқчи Минораси Жамияти» муайян чораларни кўриши мумкин, жумладан, ушбу сайтга киришни ман этади ёки тўхтатади, ушбу сайтга сизнинг IP-манзилингиз орқали кираётган барча компьютерларнинг иш жараёнини тўхтатади, интернет-провайдерингиздан мазкур сайтга киришингизни тақиқлаб қўйишни сўрайди ва/ёки сизга қарши юридик чоралар кўради.\n«Қўриқчи Минораси Жамияти» мазкур «Фойдаланиш шартлари»ни вақти-вақти билан қайта кўриб чиқиши мумкин. Қайта кўриб чиқилган «Фойдаланиш шартлари» ушбу сайтда чиққан кунидан бошлаб, мазкур сайтнинг қўлланилишига нисбатан ишлатилади. Илтимос, кучга кирган версия билан танишиб чиқиш учун доим ушбу саҳифани текшириб туринг.\nМазкур «Фойдаланиш шартлари» коллизион ҳуқуқни эътиборга олмаган ҳолда, Нью-Йорк штатининг (АҚШ) қонунларига мувофиқ тарзда бошқарилади ва шарҳлаб берилади. «Фойдаланиш шартлари» билан боғлиқ ҳар қандай даъвони АҚШнинг Нью-Йорк штати юрисдикцияси остидаги штат судига ёки федерал судга топшириш керак.\nАгар суд ушбу «Фойдаланиш шартлари»дан бирини, ҳеч қандай юридик кучга эга эмас ёки қонунсиз деб чиқарса, қолган шартлар барибир кучга эга бўлади. «Қўриқчи Минораси Жамияти» ушбу «Фойдаланиш шартлари»дан бирининг бажарилишини таъминламаган тақдирда ҳам, Жамият ушбу шартдан ва унинг бажарилишини талаб қилиш ҳуқуқидан воз кечганини англатмайди ва бундай ҳолат шундай тарзда талқин қилинмаслиги керак.


ТераТавсиф: Samsung Galaxy A71 (1-қисм) - Terabayt.Uz\nТераТавсиф: Samsung Galaxy A71 (1-қисм)\nТераТавсифнинг навбатдаги қаҳрамони — Samsung Galaxy A71 смартфони. Уч қисмдан иборат тавсифимизнинг ушбу қисмида смартфон билан яқиндан танишиб, унинг техник жиҳатлари, қадоқ таркиби ва дизайнини кўздан кечирамиз.\nТавсифнинг кейинги қисмлари эълон қилиниши билан уларни бу ердан ўқишингиз мумкин бўлади.\nSamsung'нинг ўрта тоифа смартфонлари линейкаси Galaxy A51 ва A71 смартфонлари билан ҳақиқий ўзгаришга юз тута бошлади. Қуйида тавсифини қилишни режалаштирган смартфонимиз ушбу оиланинг юқорироқ синфига мансуб.\nGalaxy A71 Galaxy A70'нинг янгиланган талқини эканлигидан яхши хабардорсиз. Қаҳрамонимиз A70'дан экрандаги тирқиши кичикроқ экани, янги чипга эгалиги, каттароқ резолюцияга эга камералари ҳамда янгироқ Android ва OneUI интерфейслари билан ажралиб туради.\nВаҳоланки, Galaxy A смартфонлари ҳали ҳам шиша/пластик қоришмасидан иборат корпусга эга, сувдан ҳимоя эса мавжуд эмас. Шундай бўлса-да, A71 каттагина, яъни 4,500 мАс сиғимли аккумулятор ва тезкор қувватлаш имкониятига эгалиги яхши янгилик.\nЎрта тоифа смартфонлари орасида Snapdragon 730 чипи роса оммалашди, Galaxy A71'га ҳам айнан шу микросхема ўрнатилган. Ушбу SoC билан ўйинларни бемалол ўйнашингиз мумкин. Камераларга тўхталиб ўтсак, бизнинг смартфон 64МПлик асосий камерага эга. Бунга қўшимча, қаҳрамонимизнинг макро камераси ҳам бор.\nSamsung Galaxy A71'нинг техник жиҳатлари\n> Корпус: шишадан ишланган олд панель (Gorilla Glass 3), поликарбонатдан ишланган орқа панель ва ром;\n> Дисплей: 6.7 дюймлик Super AMOLED, 20:9, FHD+ (1080х2400 пиксел), 393 пиксел/дюйм зичлик;\n> Орқа камера: •Асосий: 64МП, 1/1.7" датчик ҳажми, 0.8µм пиксел ҳажми, 26 мм га тенг фокус узунлиги, f/1.8 апертура. •Ультракенг: 12МП, 1.12µм, 13 мм, f/2.2. •Макро: 5МП, 25 мм, f/2.4. •Сатҳ камераси: 5МП, 1/5", 1.12µм, f/2.2. LED чироқ; [email protected] кадр/сек. видео ёзув;\n> Олд камера: 32МП, 1/2.8", 0.8µм, 26 мм, f/2.0. [email protected] кадр/сек. видео ёзув;\n> Чип: Snapdragon 730: саккиз ядроли CPU (2х2.2 GHz Kryo 470 Gold & 6х1.8 GHz Kryo 470 Silver), Adreno 618 график процессори;\n> Хотира: 6/128ГБ ёки 8/128ГБ; УФС 2.1; 1ТБгача сиғимли microSD карта учун слот;\n> ОТ: Android 10; Samsung OneUI 2.0;\n> Аккумулятор: 4,500 мАс, 25 ваттда зарядлаш;\n> Алоқа: қўш-SIM (4G), Bluetooth 5.0, Wi-Fi a/b/g/n/ac, USB-C; 3.5 мм аудио жек;\n> Бошқа: экраности бармоқ изи сканери, якка карнай.\nAMOLED экранидаги тирқишнинг кичиклаштирилганига тақсин айтамиз, бироқ дисплей HDR10 сертификатига ҳам эга бўлганида нур устига аъло нур бўларди. Snadragon 730 ўрнига 730G қўйилса, ёмон бўлмасди. Автофокусга эга бўлмаган макро камеранинг эса кераги йўқ.\nКелинг, энди Galaxy A71'ни қадоқдан очиб кўрамиз.\nGalaxy A71 қозоғдан ишланган кичик қутида сотилади. Қадоқ ичида смартфондан ташқари 25 ваттлик зарядчик-адаптер, SIM карта чиқаргич, ҳар икки томони USB-C типидаги кабель ва бир жуфт вакуумли Samsung қулоқчини бор.\nКатта экран ва ингичка корпусга эга смартфон. Ҳа, бу Samsung Galaxy A71 дизайнининг қисқача тавсифи. Қаҳрамонимиз экрани ҳозирда мавжуд Samsung смартфонлари орасида энг катталаридан. Селфи камера тирқиши эса анчайин кичкина.\nGalaxy A71 шиша ва пластик аралашмасидан иборат бўлиб, бир қарашда корпус фақат шишадан тайёрланганга ўхшайди. 6.7 дюймлик Super AMOLED дисплейни Gorilla Glass 3 шишаси ҳимоялаб туради. Қурилманинг ингичка ромлари ҳамда орқа корпуси эса нафис сайқалланган пластикдан ишланган.\nҚаҳрамонимизнинг AMOLED панели Galaxy A70'даги билан бир хил бўлиши керак. 6.7" диагоналга эга дисплей кенгайтирилган 1080p резолюция ҳамда нисбатан ёйсимон шаклидаги бурчакларга эга. 32МПлик олд камера учун томчи камера дизайни эмас, балки айланасимон камерадан фойдаланилган.\nGorilla Glass 3 шишаси деярли тўлиғича ясси шаклга эга, бироқ экран четлари сезилар-сезилмас даражада бироз қайрилган ва бу смартфон қўлга ботмаслигини таъминлайди. Атроф ёруғлиги датчиги экран остига ўрнатилган. Иккиламчи карнай эса экран ва ром кесишган жойга, жуда ингичка қилиб ўрнатилганидан, бир қарашда кўзга деярли кўринмайди.\nОлд панелда билдиришномалар учун LED чироқ мавжуд эмас. Доим ёниқ экран функцияси мавжуд. Бу функция ёқилганида эса, албатта, аккумулятор сарфи ошади.\nЭкран остига ўрнатилган оптик бармоқ изи сканери эса сизнинг маълумотларингиз хавфсизлигига жавобгар. Бироқ бу датчик ўта тез ва ўта аниқ ишлайди, деб айта олмаймиз.\nОрқа панелда эса ҳозирда урфда бўлган дизайн элементларига гувоҳ бўлишингиз мумкин. Камера ҳам эсдан чиқмасин. Apple ўзининг iPhone 11 смартфонларида камераларни асимметрик жойлаштиришни бошлагани Самсунғга ҳам ёқиб тушди ва бу дизайнни деярли барча смартфонларига татбиқ қилишга қарор қилди.\nДемак, ушбу тавсифимизда ишлатаётган смартфонимиз ранги Prism Crush Black деб номланади. Орқа панель, юқорида таъкидланганидек, шишага ўхшайди, худди шишадек жиловланади — бир қарашда кўрган одам уни шиша деб ўйлайди. Корпусга нур тушиши билан панель худди камалакдек сержило тусга киради. Бу, албатта, ёқимли.\nКамераларга тўхталсак, Samsung бу смартфонини тўртта камера билан жиҳозлаган: асосий, ультракенг, макро ва сатҳ камералари. Камералар қора модул ичига жойланган. LED чироқ ҳам бор. Камера модули корпусдан бироз бўртиб чиққан. Бу модул металлдан ишланган бўлиб, кичик алюминий ром камералар устидан қопланган шишани ушлаб туради.\nАнчайин ингичка Galaxy A71 ялтироқ пластик ромдан иборат. Смартфон корпуси ўта сайқалланган бўлишига қарамай, қўлда ушлашга осон. Қурилманинг чап ромида учта слотли уя бор: иккитаси СИМ карта учун, биттаси ташқи хотира картаси учун. Ён томонда бўлса овоз назорати ва қувват тугмалари ўрин олган. Пастда аудио жек, USB-C порти, микрофон ва динамик жойлашган.\nҲажман катта смартфон бўлса-да, Galaxy A71 анчайин ингичка ва ҳозирги стандартлар бўйича енгил қурилма ҳисобланади. Қаҳрамонимиз 7 мм қалинликка эга ва 179 грамм тош босади. Бу эса ҳатто A70'дан ҳам ингичка ва енгилроқ.\nСмартфонни қўлда ушлаш ва ишлатиш кишига завқ беради. Ромлар эргономикаси сабабли смартфон қўлингиздан сирпаниб тушиб кетмайди. Ингичкалиги учун чўнтагингизга бемалол ўрнашади ва, хоҳ ишонинг, хоҳ ишонманг, бир қўлда ишлатишга қулай. Сув ва чангдан ҳимояланмаганини ҳисобга олмаса, A71 яхши дизайнга эга, чиройли ва кишини ўзига қарата оладиган смартфондир.


ГЎШТ БЕРАДИГАН ЎСИМЛИК\nБугунги замон ерга ҳам замонавий ёндашувни талаб этмоқда. Ердан оқилона фойдаланиш, юқори даромадли экинлар етиштиришга эътибор ортмоқда. Ана шундай сердаромад экинлардан бири соядир. Соя етиштиришни ривожлантириш катта иқтисодий самара берувчи соҳа ҳисобланади.\nСоя кўплаб хусусиятларга эга ўсимлик. Дони таркибида 50 фоиз оқсил ва 28 фоизгача мой бор. Қимматбаҳо экинлар гуруҳига кирувчи соя донидан бугунги кунда халқ хўжалиги учун зарур 400 дан зиёд турли маҳсулотлар ишлаб чиқарилади. Озиқ-овқат саноатида ишлатиладиган экологик тоза, сифатли хомашё.\nМойи ажратиб олингандан сўнг соя изоляти ҳосил бўлади ва унинг таркибида оқсил миқдори 75 фоизга етади. Ундан болалар овқатлари, пишириқлар, нон учун қўшимчалар, колбаса саноатига оқсиллар, қаҳва ва унинг ўрнини босувчи маҳсулотлар тайёрланади. Саноатда линолеумлар, сифатли ва қимматбаҳо машина бўёқлари олинади.\nБир килограмм соя дони истеъмол учун 4 литр, бузоқлар учун 8 литр сут беради. Шунингдек, ҳайвонлар берадиган барча маҳсулотларни — сут, қатиқ, творог, пишлоқ, гўшт маҳсулотларини олиш мумкин. Масалан, Хитойда бирор оиланинг сигир боқишга имкони ва боғлашга жойи бўлмаса, соя донидан сут тайёрлаб, истеъмол қилишаркан.\nСоя гўшти ёғсизлантирилган соя унидан тайёрланади. Унга сув қўшилиб, суюқ соя махсус машина тешикларидан ўтказилади. Натижада маҳсулот тузилмаси ўзгаради, стерилланади ва тола-тола кўринишга келади. Мазкур биокимёвий ўзгаришлар катта босим ва ҳарорат таъсирида амалга оширилади. Ҳосил бўлган маҳсулотни инсон организми яхши ҳазм қилади, ўзлаштиради. Соя гўшти тўйимлилик борасида мол гўштидан қолишмайди. Сабаби, унинг тенг ярми ўсимлик оқсилларидан ташкил топади. Тола-тола бўлгани сабабли анча пайтга қадар тўқлик ҳиссини сақлаб туради. Томирларда холестерин тўпланиб қолиши олдини олади.\nЧорвачиликда ҳеч бир экин соя каби кўп озуқа бирлигига эга эмас. У 100 килограмм донида 138 озуқа бирлигини сақлайди, ушбу кўрсаткич, маккажўхори, беда ва бошқа экинларда пастроқ. Ҳатто, унинг 100 килограмм қуруқ поясида ҳам 52 озуқа бирлиги мавжуд. Тўйимлилиги жиҳатидан биронта озуқа экини соя донидан устунлик қила олмайди. Молларнинг тез семириши ва паррандаларнинг кунлик вазнининг ошиши учун, албатта, уларнинг кундалик хўрагида сояли маҳсулотлар бўлиши лозим. Соя оқсили таннархи ҳайвон оқсилидан 27 марта арзон. Республикамиздаги мавжуд мой заводларининг барчасида соя мойини қайта ишлаш технологияси яратилган ва бу борада уларнинг имконияти катта.\nБу ўсимликнинг яна бир хусусияти шундаки, ўзидан кейин тупроқда гектарига 55-60 килограмм (манбаларда турлича келтирилади) соф азот қолдиради. Бугун мамлакатимизда тупроқ унумдорлигини тиклаш долзарб масала бўлиб қолмоқда. У ўсиб-ривожланаётган даврда далага катта миқдорда минерал ўғитлар солишга ҳожат йўқ, чунки ўсимликнинг ўзи ҳаводан азотни ўзлаштира олади. Такрорий экин сифатида донли экинлардан кейин июннинг охири ва июлнинг бошларида экиш мумкин.\nСоя хусусиятларига кўра, эртапишар, ўртапишар ва кечпишар навларга бўлинади: эртапишар навларнинг ўсиш даври 70-75, ўртапишар навлар 100-110, кечпишар навлар эса 135-140 кунда пишиб етилади.\nУни экиш ва парваришлаш учун янги техника воситалари шарт эмас. Соя уруғини маккажўхори, сабзавот сеялкалари билан экиш мумкин, дони комбайнлар ёрдамида ўриб олинади. Ўсимлик биологик хусусиятига кўра, ер танламайди.\nУшбу экин тури сифатли тайёрланган майдонларга қаторлаб 60-70 сантиметр кенгликда экилади. Экиш меъёри соя нави, тупроқ-иқлим шароитига қараб, гектарига 50-70 килограммни ташкил этади.\nЎсув даврида 3-5 марта суғорилади. Биринчи суғориш — шоналашда, иккинчиси — дуккаклар шаклланишида, кейинги суғоришлар — дон ҳосил бўлиш жараёнида амалга оширилади.\nСирдарё вилоятида пахта билан сояни аралаш экиш борасида бир неча йиллар давомида изланишлар олиб борилган. Натижада тупроқ унумдорлиги ошди ва июль ойининг ўрталарида гектарига ўртача 7-8 центнер соя дони олинди. Фермерларимизнинг мазкур тажрибадан фойдаланиши яхшигина даромад келтириши мумкин.\nСоя етиштириш нима беради?\nмўл-кўл озиқ-овқат ва чорвачилик маҳсулотлари;\nчорва, паррандалар сифатли ва оқсилга бой озуқа билан таъминланади;\nреспублика мой заводларига арзон, сифатли хом-ашё етказиб берилади;\nтупроқ унумдорлиги ошади ва қисқа муддатли алмашлаб экиш тизими вужудга келади.


АҚШда Moderna вакцинаси фойдаланиш учун тасдиқланди - Daryo\n22:19, 19.12.2020 8020\nАҚШда Moderna вакцинаси фойдаланиш учун тасдиқланди\nАҚШ Озиқ-овқатлар ва дорилар сифати бўйича бошқармаси (FDA) 18 декабрь куни Moderna фармацевтика компанияси томонидан ишлаб чиқарилган коронавирусга қарши вакцинани мамлакатда қўллаш учун рухсатнома берди, деб хабар қилади бошқармага таяниб «Интерфакс».\nФото: Grand Photo\nВакцина 18 ва ундан катта ёшдагилар учун маъқулланган. FDA Moderna томонидан тақдим этилган ҳужжатлар вакцинанинг самарадорлигини тасдиқлайди ва унинг афзалликлари камчиликларидан устун деб ҳисоблайди.\n«COVID-19’нинг олдини олиш учун иккита вакцинадан фойдаланиш имкониятини тақдим этиш орқали FDA глобал пандемияга қарши курашда яна бир муҳим қадам ташлади», – деди бошқарма раҳбари Стивен Хан.\nВакцинанинг самарадорлиги ишлаб чиқувчи ва FDA ҳисоботига кўра, 94 фоиздан юқори деб баҳоланган.\nИлгари FDA экспертлар гуруҳи Moderna вакцинасидан фавқулодда фойдаланишга рухсат беришни тавсия қилганди. Bloomberg хабарига кўра, 20 нафар мутахассис вакцинани ёқлаб чиқишди, биттаси бетараф қолди. Ҳеч ким қарши овоз бермади.\nВакцина икки дозадан иборат. Иккинчи доза биринчисидан 28 кун ўтгач қабул қилинади. Вакцинани, тахминан, -20 даража ҳароратда сақлаш керак. Бундай шароитда у олти ойгача сақланиши мумкин.\nModerna вакцинаси Қўшма Штатларнинг шимоли-шарқидаги ишлаб чиқариш корхоналаридан Ирвинг, Техас штатидаги тарқатиш марказига, сўнгра касалхона ва дорихоналарга етказилиши кутилмоқда.\nЭслатиб ўтамиз, АҚШда коронавирусга қарши эмлаш расман 14 декабрь куни бошланди. Касалликлар назорати ва профилактикаси марказлари (CDC) маълумотларига кўра, 2020 йил охиригача Америка ҳукумати 40 миллион кишини эмлашни режалаштирмоқда.\n1 декабрь куни Moderna АҚШ Озиқ-овқат маҳсулотлари ва дори воситаларининг Санитар назорати бошқармасига (FDA) коронавирус вакцинасидан фавқулодда фойдаланиш учун ариза юборганини эълон қилганди. Аввалроқ унинг самарадорлиги дастлабки таҳлилда 94,1 фоиз, касалликнинг оғир шаклида эса 100 фоиз самарадорлик кўрсатгани маълум қилинганди.\nАввалроқ Pfizer ва BioNTech томонидан ишлаб чиқилган вакцина АҚШда фавқулодда ҳолатларда фойдаланиш учун тасдиқлангани ҳақида хабар берилганди.\n18:46, 07.05.2021 79885


Бир куни уйда майда-чуйда ишлар билан куймаланиб ўтирсам, бехосдан эшик тақиллаб қолди. Очсам, қўшни хотин, қўлида тўрт-беш дона шам. Қўни-қўшнидан бирор уй-рўзғор буюми ёки бошқа керакли нарса сўрамаган бу бадавлат қўшни аёлнинг вақт хуфтонга яқинлашиб қолганида: “Қўшни, икки дона шамингиз йўқми?”– дея илтимос билан келгани менинг ҳайратимни оширди.\nТўғриси, электр чироқлари куну тун беминнат хизмат қилиб турган ҳозирги замонда ким ҳам қўша-қўшалаб уйида шам жамлаб қўяди? Қачонлардир ишлатилган яримта шамни стол тортмасидан олиб, узатдим. Олмади. “Бунақаси кўп, бошқа қўшниларда ҳам бор”. Опага ишлатилмаган, гугурт олови тегмаган яп-янги шамлар лозим экан. Сабабини суриштириш ноқулай бўлди, албатта. Аммо аёл киши кўзларимдан: “Нима қилар экан, буларни?”– деган ҳайратланарли саволни уқиб олди чамаси, дарҳол изоҳ беришга киришди.\nМаълум бўлишича, эртага опанинг яқиндагина биринчи синфга борган ўғлининг туғилган куни экан. Ўғли етти ёшга киради. Мактабда эса икки кун олдин бир хотин қизининг туғилган кунини нишонлаб, катта торт устига еттита шам ёқибди. Етти ёшга етган қиз бир пуфлашда уларни ўчирибди. Ҳамма қийқириб, қарсак чалибди. Ғаройиб, одатда телевизордаги қандайдир ажнабий фильмларда кўрсатиладиган бу воқеага опанинг ўғли гувоҳ бўлибди. Синфда ўқиётган қолган йигирма беш ўқувчи ҳам устозлари билан бирга шу манзара ва тантана иштирокчиси экан.\nОпа нима қилмоқчи? “Чиллаки чиллакини кўриб, чумак урибди” деганларидек, опа айни “анъана”ни давом эттирмоқчи экан. Яъни, икки киши бир амаллаб кўтарадиган катта тортни аллақачон тайёрлатиб, унинг ўртасига дил сўзларини ҳам битиб қўйган. Аммо, унинг айтишича, етти ёшга кирганлик рамзи саналмиш ўша тантанада ёқиб ўчирилиши лозим бўлган етти дона шамни олдиндан ҳозирлаб қўйиш хаёлидан кўтарилибди. Ана энди кечқурун уйма-уй юриб, эшик тақиллатиб, қўшнилардан бирма-бир шам суриштириб юрган экан.\nТўғриси, қўшни хотиннинг икки дона қўшимча шамнинг топган-топмаганини ёки мактабда ўша тантанани қай йўсинда ўтказган-ўтказмаганини билмадиму, бироқ хаёлимда бир дунё саволлар кезди. Биз қай томонга қараб кетмоқчимиз? Маърифат-маънавият маркази бўлмиш мактаб, унинг азиз устозлари ўзлари қилаётган амалларининг моҳиятини тушунадиларми? Мактабларда уюштириладиган бундай кўнгилочар анжуманларда қандай тарбиявий қиймат бор? Бу бизга қачондан урф бўлган? Кимдан ўтди? Телевизорда кўрсатилган ажнабий сериаллар орқали бизнинг маданиятимизга ўтиб қолаётган бундай касалликларни ким даволайди? Нега шам ёқадилар? Бунинг туб моҳиятида қандай маъно бор?\nШу саволлар ғалаёнида беихтиёр “Шум бола”даги бир эпизодни эсладим. “Ундан кейин”чи бойнинг: ”Қўрғонга қаердан ўт кетибди?” – деган саволига шум бола: “Шағамдан ўт кетибди, шағамдан”, дейди. Бой давом этади:\n– Ҳой, ўзинг жинни бўлиб қолибсан, ўғлим! Ахир менинг даргоҳимда шамга кун қолибдими? Қатор-қатор лампалар, ўзим Тошканддан атай сотиб олиб келган қирқинчи фонарлар қаёққа кетибди, керосинни бўлса, бир йилга етарлигини бочка-бочка запас қилиб қўйган эдим. Нимага шам ёқасанлар. Нимага шам ёқасанлар?\n– Хўжайин, дейман, ўзингиз ҳам одамни жуда хит қилиб юборар экансизда? Бутун бошлиқ ўликнинг арвоҳига шам ёқмай, лампа ёқиладими? Ахир косага сув қўйиб, устига олма шохи қўйилади. Келган арвоҳ аввал шохга қўниб ўтиради. Бир нафас дамини ростлагандан кейин ҳалиги шағамнинг пирпираб турган шуъласи билан ўйнашади”.\nАдибнинг нияти, шумлик воқеасининг давоми сизга маълум. Буни қарангки, ўтган аср аввалида марҳумнинг арвоҳи учун шам ёқилган бўлса, ХХI аср аввалида тирик одамнинг бир ёшга улғайгани рамзи сифатида шам ёқилибди. Тараққиёт ўлик ва тирик орасида. Шам эса ўз ҳолича. Аммо фикри очиқ, назари ўткир, қалби имон ва миллий одатларимиз нури билан чароғон кимса ҳар икки ҳолатдаги шам ёқишлар ўликларга ҳам, тирикларга ҳам асло наф бермайдиган хурофот эканинини дарҳол англайди.\nМозор бошига бориб, ўликнинг арвоҳи учун шам ёқиш нақадар бемаънилик бўлса, кейинги вақтда орттириб олинган “янги одат” бемаънилик устига беъманиликдир.\nНазаримда, энди-энди урчиб бораётган бу маънавий касалликнинг урфга айланмаслиги, ўқувчи болаларнинг мурғак дунёқарашини эгаллаб олмаслиги учун жамиятнинг ҳар бир аъзоси масъулдир. Шам ёқишнинг эътиқодий жиҳатдан мусулмонларга ҳеч қандай фойдаси йўқ. Зотан, Исломгача бўлган ботил эътиқод эгалари оташ-оловга топинганлар, оловни “илоҳий”лаштирганлар. Бу одат халқ орасида ўша оташпарастлик қолдиғи сифатида яшаб келган. Билиб-билмай қилинаётган амалларнинг маънавий негизида юзага келадиган ўпирилишлар миллий-исломий урф-одатларимизга мутлақо бегонадир. Хавф ҳам шунда.\nБаҳодир Нурмуҳаммад., 2019-12-07, 05:02 172


сана : 06-04-2017 / Дунё\nРоссия махсус хизматлари Санкт-Петербургдаги портлаш билан боғлиқ ҳолатда тўғри ҳаракат қилишган, ҳамда фақатгина вақт омили террорчини аниқлашда халақит берган. Бу ҳақда Россия ташқи ва мудофаа сиёсати бўйича Қўмитаси аъзоси, захирадаги генерал-майор (Россия ФХХ) Александр Михайлов РИА\nсана : 06-04-2017 / Жамият\nМуддатли ҳарбий хизматни ўтаган имтиёзга эга абитуриентлар балларига қўшиладиган устамалар ўзгарди.\nсана : 06-04-2017 / Жиззах янгиликлари\n2017 йил 6 апрель куни Шароф Рашидов туманида тадбиркорлар ва фермерлар иштирокида очиқ мулоқот ўтказилди.\n“Эл Классико” ҳакамлари маълум бўлди\nсана : 06-04-2017 / Спорт\nАлехандро Хосе Эрнандес Эрнандес Мадридда ўтадиган "Реал” – "Барселона” учрашувини бошқариб бориши маълум бўлди.\nПокистон: улкан қоя парчаси 5 кишини босиб қолди\nПокистоннинг Карачи шаҳрида тоғдан ажраган улкан қоя парчаси бир турар жойни босиб қолган.\nДунёда ҳар ўн ўлимдан бирига чекиш сабаб бўлмоқда\nсана : 06-04-2017 / Саломатлик\nТадқиқотчиларнинг айтишича, дунё бўйича ҳар ўн ўлимдан бирига чекиш сабаб бўлмоқда. Бу ўлимларнинг ярми атиги тўрт мамлакат – Россия, АҚШ, Хитой ва Ҳиндистонга тўғри келади.\nРеспубликамиз божхоначилари томонидан мамлакат иқтисодий хавфсизлигини таъминлаш, ички бозоримизни тартибга солиш, товарлар ишлаб чиқарувчи тадбиркорлик субъектларини ҳимоя қилиш мақсадида ҳуқуқни муҳофаза қилувчи идоралар билан ҳамкорликда мунтазам тадбирлар амалга оширилиб келинмоқда.\n«Пахтакор»га янги мураббий тайинланди\nМавсум бошидаги қониқарсиз натижалар сабабли «Пахтакор»да бош мураббий ўзгарди. Бу ҳақда клуб матбуот хизмати хабар берган.


Бир неча ўзбекистонлик ўз ихтиёри билан Уханда қолди\n13 апрел 2021, Тошкент вақти: 02:45\nУхан шаҳри, 2019 йилги сурат.\nХитойнинг Ухан шаҳридан 84 нафар ўзбекистонликни олиб учган “Ўзбекистон ҳаво йўллари” авиаширкати учоғи 5 февралда Тошкент аэропортига қўнди.\nАммо, Уханда яна бир неча нафар ўзбекистонлик ўз ихтиёри билан қолди. Уларнинг аниқ сони маълум эмас.\nКетишни истамаган ўзбекистонликларга кўра, Ухандаги коронавирус хавфи билан боғлиқ вазият бироз юмшаган, шаҳар тўла назорат остида.\nУхандаги Аграр университетнинг озиқ-овқат биокимёси бўйича фан доктори, 28 яшар Фаррухбек Расулов ўз ихтиёри билан қолганлардан бири.\nФаррухбек Расулов, фан доктори\nФаррухбек Расулов Ўзбекистонга қайтмагани сабабларини шундай изоҳлайди:\n“Биринчидан, бу ерда вазият секин-аста юмшаб бораяпти. Буни кўчаларда одамларнинг кўпайишидан ва бир қанча иш жойлари, давлат хизматлари агентликлари, банклар, баъзи ресторан ва ошхоналар қайта ишга тушганидан билиш мумкин. Лекин ичкарида овқат ейиш мумкин эмас, ўзингиз билан олиб кетишингиз мумкин. Кўчадаги аввалги сукунат, байрам сабабли эди.\nИккинчидан, менинг бу ерда илмий ишим билан боғлиқ тажрибалар ҳар йили фақат бир марта намуна олиш мумкин бўлган маҳсулотлар билан боғлиқ. Агар бу йилги иш тугатилмаса, бир йил ютқаздим деяверинг.\nУчинчидан, ҳозир бу ерда касалликка қарши курашиш учун энг кучли мутахассислар мавжуд. Айнан Ухан шаҳрида. Яшаб турган жойимнинг атрофида деярли одам кам, анча хавфсиз ҳудуд.\nФаррухбек Расуловнинг айтишича, асосий муаммо одамларни оддий гриппга ҳам ваҳима кўтариши сабабли келиб чиққан:\nКеча стадионда футбол ва баскетбол ўйнаётганларни ҳам кўрдим.\n“Хитой оммавий ахборот воситалари ҳозирда бизда доимий кузатиладиган грипп ва коронавирусни бир-биридан уй шароитида фарқлашга оид тушунтиришлар олиб боришяпти, одамларда бир ҳафта аввалгидек тушкунлик йўқ. Кеча стадионда футбол ва баскетбол ўйнаётганларни ҳам кўрдим. Лекин Уханда ниқоб танқислиги бор. Озиқ-овқат танқислиги ё нархлар қимматлаганини сезмадим, бошида озгина қимматлаганди, яна жойига тушди”.\nФаррухбек Расуловга кўра, Ўзбекистон консуллиги Ухандаги барча ватандошларни чартер рейс борлиги ҳақида огоҳлантирган:\n“Ўзбекистонлик 84 ватандош кетган бўлса, тахминан 3-4 таси бу ерда қолган. Бу ерда ҳамма огоҳлантирилди. Ҳаттоки Ухандан 200-300 км узоқликдаги бошқа университетлардан болаларни махсус транспортда олиб келишди".\nУханда ишлаётган 19 яшар олмалиқлик Асадхон Абдуқаҳҳоровнинг айтишича, у 5 февраль куни дадасини Тошкентга учадиган учоққа кузатган:\n- Мен дадам билан бирга Ухандаги парклардан бирида ишлаймиз. Чартер рейс Тошкентдан келганидан сўнг, дадамни кузатиб ўзим қолдим. Чунки, бу ерда қиладиган ишларим бор. Вазият эса нормал. Россия ТВсида кўрсатаётганидек ваҳимали эмас. Тўғри, корхона ва мактаблар ҳозирча кўпи ишламаяпти, жумладан бизнинг идорамиз ҳам. Лекин ҳамма ниқоб тақиб кўчаларда ўз ишини қилиб юрибди. Озиқ-овқат тақчиллиги йўқ, барча дўконлар бўлмаса ҳам, уч-тўрттаси ишлаб турибди. Ёнимиздаги аптекада ниқоб етарли. Ваҳима қилишга арзирли нарса йўқ.\nУҳандаги ўзбекистонлик Асадхон Абдуқаҳҳоров билан суҳбат\nХитойнинг Ухан шаҳридан учган Uzbekistan Airways авиаширкати учоғи йўловчилар билан 5 февраль куни маҳаллий вақт 11:45 да Тошкент аэропортига етиб келди. Бу ҳақда авиакомпания матбуот хизмати маълумот тарқатди.\nUzbekistan Airways 84 ўзбекистонликни Хитойнинг Уханидан олиб келди\nХитойдан қайтган яна бир талаба иситма билан шифохонага ётқизилди


"Бу уммат устига душман ҳукмрон бўлолмас" | Azon.uz - Ахборот-таҳлилий портал\n"Бу уммат устига душман ҳукмрон бўлолмас"\n1286 22:00 26.05.2019\nИмом Муслим ўз саҳиҳида Савбон розияллоҳу анҳудан ривоят қилади: Набий алайҳиссалом бундай дедилар: “Аллоҳ таоло менга ер юзини йиғиштириб кўрсатди. Машриқ ва Мағриб ҳаммасини кўрдим. Умматим тезда менга кўрсатилган жойларга эришади. Яна менга икки қизил ва оқ хазиналар берилди. Мен Раббимдан умматларимни умумий қаҳатчилик билан ҳалок этмаслигини ва уларнинг устига наслларини қуритадиган душманни ҳукмрон қилмаслигини сўрадим. Раббим айтди: “Мен бир нарсани ҳукм қилсам, у қайтарилмас. Мен умматларингни умумий қаҳатчилик билан ҳалок қилмайман ва уларнинг устига ўзларидан бошқа агар уларга қарши бутун ер юзидагилар йиғилишиб курашсалар ҳам, наслларини қуритадиган душманни ҳукмрон қилмайман. Уларнинг ўзлари бир-бирларини ҳалок қиладилар ва асир оладилар”.\nБу ҳадисдан далил чиқадики, бу умматнинг устига ўзларидан бошқа бирор душман ҳукмрон бўлолмас. Лекин улар бир-бирига ҳукмронлик ва зўравонлик қилиши мумкин.\nМазкур ҳадисни Имом Барқоний ҳам ривоят қилиб, бир қанча зиёда этган: Расулуллоҳ алайҳиссалом ҳадиснинг давомида шундай дедилар: “Мен фақат умматларимни адаштирувчи имомлардан қўрқаман. Агар умматим устига бир қилич қўйилса, то қиёматгача асло кўтарилмас. Токи умматимдан бир тўдаси мушрикларга қўшилиб ва яна бир жамоаси бутларга ибодат қилиб кетмагунича қиёмат қойим бўлмас. Ва, албатта, умматим ичидан ўттизта ёлғончи даъвогар чиқурки, барчалари ўзини пайғамбар деб даъво қилурлар. Ваҳоланки, мен охирги пайғамбарман, мендан кейин пайғамбар йўқ. Яна умматимдан бир тоифаси ҳамиша ҳақиқат устида бўлурлар ва ғолиб булурлар. Уларни хорламоқчи бўлганлар, то Аллоҳнинг иши (қиёмат) келгунича зарар беролмаслар”.\nРасулуллоҳ соллаллоҳу алайҳи ва саллам куфр ва катта ширкдан қўрқмадилар, балки адаштирувчи имомлардан қўрқдилар. Агар уммат шу имомлардан кейин кофир бўладиган бўлсалар эди, Расулуллоҳ алайҳиссалом уларни янчиб ташловчи душманни улар устига ҳукмрон қилмаслигини дуо қилиб сўрамасдилар. Яна Расулуллоҳ умматлари устига қилич қўйилиши ва у то қиёматгача кўтарилмаслигидан қўрқдилар.\nМанбалар асосида «Хожа Бухорий» ўрта махсус ислом билим юрти мударриси Махтумқули ТОШҚУЛОВ тайёрлади.\n1552 21:00 22.05.2020\n1868 07:30 28.04.2020\nИслом умматининг 100 буюк шахси: "Энди жаннат аҳлидан бир кишини кўрасиз.” – Саъд ибн Абу Ваққос\n1972 20:00 09.04.2020\n1292 20:00 08.04.2020\n1291 20:30 07.04.2020\n1169 20:00 06.04.2020


Сигарет тутуни чекмайдиган одамга қандай таъсир қилади? » Ўзбекистон янгиликлари – Zamin.uz\nПассив чекиш қулоққа тез-тез чалиниб туради. Негаки кўпгина кишилар кашандалар чиқараётган тамаки тутуни қурбонига айланишдан хавотир олишади. Бу бежизга эмас. Негаки пассив чекиш ниҳоятда хатарли бўлиб, ҳатто ўлимга ҳам олиб келиши мумкин, деб ёзади «АИФ»га асосланиб "Хабар" нашри.\nБир қарашда, сигарет тутуни фақат кашанданинг ўзига зарар етказадигандек туюлади. Чунки у сигаретадаги хавфли кимёвий бирикмаларни ўзига тортиб олади. Бироқ атрофдагиларга улар чиқараётган тутуннинг хавфи ҳам кам эмас.\nТеглар: пассив чекиш сигарета тамаки\nЯнгиликлар » Жамият » Сигарет тутуни чекмайдиган одамга қандай таъсир қилади?\n14:36 Юракни касалликлардан ҳимоя қилиш йўли топилди\n06:32 Нос чекасизми? Мақолани ўқинг!\n09:30 Атиги бир дона сигарет...\n00:48 Чилим инсон ҳаётига қандай хавф солади?


Карантинда ҳаёт ва шароит қандай? Ўртасаройдаги карантин марказидан фото+видеорепортаж - EFFECT.UZ\nКарантинда ҳаёт ва шароит қандай? Ўртасаройдаги карантин марказидан фото+видеорепортаж\n. 20:55 | 25.06.2020\nКеча, 24 июнь куни Тошкент вилояти Юқори Чирчиқ туманидаги карантин марказига Бирлашган Миллатлар Ташкилоти, Европада Хавфсизлик ва Ҳамкорлик Ташкилоти ва Жаҳон Соғлиқни Сақлаш Ташкилотининг Ўзбекистондаги ваколатхоналари ҳамда Инсон ҳуқуқлари бўйича миллий марказ вакиллари ташриф буюриб, карантинга олинган фуқароларнинг яшаш тарзи, яратилган шароитлар билан танишди.\nДастлабки қисми март ойида фойдаланишга топширилган ушбу мажмуанинг умумий майдони салкам 15 гектарни ташкил этади. Жами 20 минг ўринга мўлжалланган карантин ҳудудида ҳозир 15 мингга яқин фуқаро бўлиб турибди.\nУларга 1010 нафар тиббий ва техник ходимлар хизмат кўрсатмоқда. Бу ерда Соғлиқни сақлаш вазирлиги, Ички ишлар вазирлиги, Миллий гвардия, Мудофаа вазирлиги ва Давлат санитария-эпидемиология назорати маркази ходимлари фаолият олиб боришмоқда.\nКарантин марказида махсус ошхона ташкил этилган. Овқат шу ерда тайёрланади. Бошқа келтирилган ярим тайёр озиқ-овқат маҳсулотлари бир марталик идишларда, санитария қоидаларига риоя қилган ҳолда етказиб берилади.\nКарантин ҳудудида тиббий масалалар бўйича директор ўринбосари Отабек Имомов карантиндаги фуқароларга етказиладиган озиқ-овқат таъминоти ҳақида маълумот берди.\n“Ушбу карантин маркази 3та ҳудудга бўлинган. Ҳозир биз турган жой “яшил” ҳудуд. Ичкаридаги блоклар “қизил» ҳудуддир. Озиқ-овқат махсус машиналарга ортилади ва “сариқ” ҳудуд бўйлаб борилади, “сариқ” ва “қизил” ҳудуд чегарасигача олиб борилади. Ичкаридаги ходимлар томонидан овқат олинади. Машина овқатни бериб бўлгач, дезинфекция қилинади ва қайтиб келади.\nБерилаётган овқат бир маротабалик идишларда берилади, бўшаганидан кейин зарарсизлантирилади ва ёқилади.\nКарантинда сақланадиган фуқарога бир кунлик озиқ-овқат харажати 78280 сўмни ташкил қилади.\nКарантин марказида фуқароларнинг яшаш шароити билан танишиш мақсадида Инсон ҳуқуқлари бўйича Ўзбекистон Республикаси Миллий маркази, БМТ, ЕХҲТ ва ЖССТнинг Ўзбекистондаги ваколатхоналари вакиллари ташриф буюришди. Марказ ходимлари уларга бу ердаги шарт-шароитлар ҳақида ахборот беришди.\nМарказ раҳбари Феруз Каримов халқаро ташкилот вакилларига жўнатмалар қай тарзда ҳудудга олиб кирилишини тушунтирди.\n“Карантинга олинган фуқароларнинг қариндошлари томонидан кўплаб норозиликлар бўлади: «Олиб келган жўнатмамиз эгасига етказилмади”, дейишади. Мумкин бўлмаган нарсалар: спиртли ичимлик, торт, газли ичимликлар олиб келишади.\nКарантиндаги фуқаронинг қариндоши жўнатма олиб келган бўлса, қайси хонада эканини билмаса, колл-марказдаги телефондан қўнғироқ қилиб билиб олиши мумкин. Ҳар бир хонада биттадан уяли алоқа телефони бор. Ичкарида ҳар битта блокка битта раҳбар тайинланган. У ўша ерда фуқарога керакли нарсалар рўйхатини тузиб чиқади ва колл-марказга қўнғироқ қилади. Биз сўралган нарсаларни ичкарига етказиб берамиз”, деди марказ раҳбари.\nЭкспертлар фуқароларнинг яшаш шароити билан танишиш мақсадида махсус комбинезонларда карантин ҳудудида бўлди. Ичкаридаги вазият билан тинишгач, БМТнинг Ўзбекистондаги доимий вакили Ҳелена Фрейзер, ЕХҲТнинг Ўзбекистондаги лойиҳалар координатори элчи Жон Макгрегор ва бошқа хорижлик расмийлар карантин ҳудудида ташкил этилган шароитлар ҳақида ўз фикрларини билдириб, хулосаларини айтишди.\nТақдим этилган маълумотларга кўра, ушбу карантин марказида ҳозирга қадар жами 67 мингга яқин фуқаро карантинга олинган. Улардан 2082 нафарида (3,1 фоиз) дан коронавирус инфекцияси аниқланиб, Вирусология илмий-текшириш институтига жўнатилган.\nЖурналист: Рухсора Баҳромзода\nОператор: Сейран Бабаев\nҚозоғистон ССВ вазири коронавирусга чалингани учун ишдан бўшатилди\nҚирғизистонда кунлик вирус юқиш даражаси тобора ортиб бормоқда


10:30 / 11.08.2020 188 pdf Ўқиш режими + -\nЖазоир мамлакатида 4000 масжид очилиши учун зарур шароитларга эга эканлиги маълум қилинди. Бу ҳақда Жазоир вазирлиги хабар берди. Маълумотларга кўра, Шимолий Африкадаги масжидлар сонининг 24 фоизига тўғри келади.\nВазирликнинг таъкидлашича, қайта очишга рухсат берилган масжидларнинг эшиги ҳар намоздан 15 дақиқа олдин очилади.\nШунингдек, коронавирус тарқалишининг олдини олиш учун соғлиқни сақлаш мақсадида масофа сақлаш кераклиги таъкидланди.\nУшбу мамлакатда шанба куни карантин қоидалари енгиллаштирилади, комендантлик соати қисқартирилади, баъзи чекловлар олиб ташланади ва йирик масжидлар қайта очилади.\nҲукуматнинг таъкидлашича, масжидларда кондиционерлардан фойдаланиш тақиқланган.\nБугунги кунгача Шимолий Африка мамлакатида 35160 коронавирус инфекцияси қайд этилган ва 1302 киши вафот этган.\n08:00 / 12.08.2020 284\n14:39 / 11.08.2020 1038\n729 16:00 / 23.11.2020\n5506 12:30 / 11.06.2019\n804 19:29 / 02.03.2020


Украина кучлари Донецк аэропортини ҳаводан ҳужумга тутди - BBC O'zbek\nУкраина кучлари Донецк аэропортини россияпараст бўлгинчилардан қайтариб олиш учун ҳаво ҳужумларини бошлаган.\nҲудудда қаттиқ отишмалар юз берган ва осмонга тутун ўрлаётганини кўриш мумкин.\nҚурбонлар ҳақида тасдиқланган хабарлар йўқ, аммо аввалроқ камида бир кишининг ҳалок бўлгани хабар қилинган.\nДушанба куни эрталаб қуролли бўлгинчиларнинг ҳужуми ортидан аэропорт парвозларни амалга оширишни тўхтатган.\nАэропорт матбуот хизматидан Би-би-сига маълум қилишларича, тонгги соат 3 лар атрофида аэропортга ДХР (Донецк Халқ Республикаси-таҳр.)нинг бир неча ўн қуролли вакиллари келишган ва аэропортни қўриқлаётган украин ҳарбийларини чақиришни талаб қилишган.\nImage caption Россияпараст қуроллилар душанба куни эрталаб аэропорт терминалини эгаллаб олган\nШундан сўнг бўлгинчилар аэропорт терминалини эгаллаб олганлар.\nЙўловчилар ва ходимларнинг аэропортдан эвакуация қилингани айтилади.\nУкраинанинг ҳарбий вертолётлари аэропорт биносини ракеталардан ҳужумга тутган.\nImage caption Порошенко Украина шарқидаги амалиётларни қўллаб-қувватлаган\nУнинг хабар беришича, вертолётдан ўт очиш натижасида бўлгинчиларнинг зенит қурилмаси йўқ қилинган\nДонецк аэропортига ҳужум президентлик сайловларида миллиардер Петро Порошенко ғалаба қозониши маълум бўлганидан сўнг бошланган.\nДушанба куни эрталаб жаноб Порошенко Украина шарқидаги махсус амалиётларнинг давом эттирилишини қўллаб-қувватлашини айтган.\nАйни пайтда у амалиёт "янада самарали ва қисқа муддатларда ўтказилиши керак"лигини таъкидлаган.\nImage caption Украин ҳарбийлари бўлгинчиларга таслим бўлиш ҳақида ултиматум қўйган\nПорошенко мамлакатда тинчлик ва бирдамликни тиклашга ваъда берган.\nШу мақсадда у келаётган ҳафталарда Россия Ташқи ишлар вазири Сергей Лавров билан учрашишга умид қилаётганини билдирган.\nЎз навбатида жаноб Лавров Порошенко билан учрашишга тайёрлигини айтган, аммо уни бўлгинчиларга қарши куч ишлатмаслик ҳақида огоҳлантирган.


ПЕДАГОГИК ФАОЛИЯТ ЖАРАЁНИДА ЮЗАГА КЕЛАДИГАН ПЕДАГОГЛАРДАГИ СТРЕССЛАРНИ БАРТАРАФ ЭТИШ УСУЛЛАРИ\nПЕДАГОГИК ФАОЛИЯТ ЖАРАЁНИДА ЮЗАГА КЕЛАДИГАН ПЕДАГОГЛАРДАГИ СТРЕССЛАРНИ БАРТАРАФ ЭТИШ УСУЛЛАРИ.doc\nЎзбекистон Республикаси Президенти И.А.Каримов томонидан қуйидаги фикрлар таъкидланади: «Ишончим комилки, Ўзбекистоннинг бутун салоҳияти ва иқтисодий фаолияти халқимизнинг ақл-заковати ва иродаси бу ўта масъулиятли, шу билан шарафли, оддий қилиб айтганда эл-юртимизнинг фаровон ва бахтли келажагини ҳал қилувчи вазифани муваффақиятли адо этишга замин яратишга имкон беради».\nШахснинг барча фаолият турлари каби таълим жараёни ҳам ўзига хос хусусиятларга эга бўлиб, у кишининг билиш жараёнлари, индивидуал хусусиятларига алоҳида талаблар қўяди. Мазкур фаолиятга муносабат шаклида у ёки бу психик ҳолатлар пайдо бўлади. Таълим жараёнида вужудга келадиган психик ҳолатлар доимо бир хил сифат ва давомийликка эга бўлавермайди. Ижобий кечинмалар фаолият самарадорлигига таъсир этиб, уни янада қизиқарли бўлишини таъминласа, салбий ҳис-туйғулар таълим жараёни самарадорлигини тушуриб юбориши ҳам мумкин. Бир неча объектив, субъектив сабаблар таълим жараёнида ўзига хос стрессларни вужудга келишига туртки бўлиб ҳисобланади. Таълим фаолиятида пайдо бўладиган стрессларни бартараф этиш таълим самарадорлигини оширишнинг энг муҳим омилларидан биридир.\nПсихолог Морин Парсин ҳам қуйидагича маслаҳат беради:\n- Ўз ғазабингизни тадқиқ қилинг. Ўзингизни тута олмай жанжал чиқарган воқеани, албатта ёзиб қўйинг. Унга ғазабингиз қўзғашига сабабчи бўлган гап, сўзларни ҳам киритишингиз керак. Яна дафтарда можарода ким иштирок этгани, ўзингизни қандай ҳис қилганингиз, ғазаб олови қанчагача ўчмай тургани ёзилса мақсадга мувофиқ бўлади. Бир-икки хафта ўтиб, бунинг ўзига хос қонуниятга эга эканини англаб оласиз. Тўғри жанжал инсонга кўп нарсани ўзгартиришга ёрдам бериши ҳам мумкин, аммо уни бошқача йўл билан яъни гўзаллик ва соғлиққа путур етказмай ўзгартирса ҳам бўлади. Агар вазият ўзгармаса унга бошқача ёндошишга ҳаракат қилиш керак.\nҲаддан ортиқ сержаҳл инсонларда секин-аста депрессия, гипертония, юрак хасталиклари, артритлар, ароқ ёки дори-дармонларга боғланиб қолиш ва хатто семириб кетиш холларини ҳам кузатиш мумкин. Бундан ташқари жаҳлини ҳаддан зиёд намойиш этадиган аёлларда сут бези раки ҳам кузатилиши мумкин.\nҲиссиётларини мутлақо юзага чиқармайдиган, ичига ютадиган инсонларда ҳам стресс ҳолатларини кузатиш мумкин. Бунинг устига улар семириб кетишлари ёки аксинча, озиб кетишлари, инфарктга ҳам чалинишлари мумкин. Умуман бундай стресс ҳолатларига психологлар совуққон муносабатда бўлиш кераклигини таъкидлаб, совиш жахлдан тушиш учун жисмоний машқларга зўр бериш керак эканлигини таъкидлаб ўтадилар, чунки жахл чиққанда жисмоний машқлар билан шуғулланиш икки кара фойдали экан. Шунда инсон тетиклашади.\nИнсон кучли стрессли ҳолатларни, зўриқтирувчи вазиятларни муваффақиятли бартараф этса келажакда яна шундай вазиятларни енгишга ўзида ишонч ва куч пайдо бўлади. Стресс ҳолатларини енгишга катта журъат билан киришиш ва ҳал этиш худди шундай вазиятларда ўз эмоцияларини бошқаришни эгаллаганлигига боғлиқ бўлади.\nСтрессни енгиллаштирувчи усуллардан бири бу юмор ҳиссини фаоллаштиришдир. Чунки енгил юмор, кулгу, табассум безовталик ва сезгирликнинг пасайишига олиб келади. Юмор орқали инсон воқеанинг ахамияти ҳақидаги баҳони ўзгартиради.\nИнсон вазиятни ўта оғир деб идрок этаётганида бош мия пўстлоғида доминант қўзғалиш ўчоғи юзага келади. Бу вазиятда инсонга ёрдам бериш учун унга янги доминант қўзғолиш ўчоғини юзага келтириши лозим. Бош мия пўстлоғидаги янги қўзғолиш ўчоғи қўзғолишнинг кучини камайтиради ва баъзан умуман босиб кетади. Масалан, ички низолар туфайли кучли руҳий тенглик ҳолатида турган инсон ўзига яқин одамига ҳавф таҳдид солганда ўз кечинмаларини унутиб, бутунлай соғайиб кетади. Албатта, бундай вазиятларда жамоатчилик ишларига чалғиш, илмий ёки бадиий иш билан шуғулланиш шахсий кечинмаларнинг енгиллашишига ёрдам беради.\nКўпроқ ўз ички дунёси билан банд бўлувчи инсонлар учун мусиқа стрессни бартараф этувчи, енгиллаштирувчи восита бўлиб хизмат қилади.\nЎқув жамоаларидаги соғлом, ишчан вазиятнинг шахс эмоционал хушвақтлигига (комфортлик) таъсирини алоҳида қайд этиш лозим. Инсон умуман ўзига ижобий муносабатда бўлгани ҳолда муайян хатти-ҳаракатидаги қусурларни, камчиликларни, ноетуклик ҳолатлари ҳақидаги тасаввурни англай олса, бу ҳолда у камчиликларни бартараф этиш йўлига ўтади. У ўз ҳулқини ўзгартиришга эришиши мумкин, бу янги ҳулқ эса унинг онгига таъсир этиши туфайли бутун ҳаётини ўзгартириб юбориши мумкин. Чунки психологик ҳимоя механизмларининг ҳаракати инсоннинг қадриятлар тизимига зиён етказадиган ва шунингдек, унинг ички дунёсига жароҳат етказувчи барча нарсаларни онг соҳасидан сиқиб чиқариш эвазига ички мувозанатни сақлаб қолишга йўналтирилгандир. Баъзида психологик ҳимоя механизмлари инсоннинг ўз-ўзини ривожлантиришга тўсиқ бўлиб қолиши ҳам мумкин.\nҲозирги жамиятимизда педагогнинг мустақил равишда билимларни эгаллаб, ўз малакасини ошириб бориши - бир томондан ўқитувчилик фаолиятининг борган сари нақадар муваффақиятли бораётганлигини кўрсатса, иккинчи томондан муҳим вазифа эканлигидан далолат беради - чунки, бу кечиктириб бўлмас жараён шахсни интеллектуал қашшоқликдан қутқариб қолади.\nПсихологик нуқтаи-назардан педагог доимий равишда ўз билимларини ошириш билан шуғулланиши зарурдир. Чунки ўқитувчилик меҳнатининг асосий хусусияти ҳам шудир. Педагог ҳар доим одамлар орасида бўларкан, у биринчидан, одамларни кўпдан бери қизиқтириб келаётган ҳақиқатни ўз қарашлари бўйича тўғри тушунтириб бериши лозим. Албатта, педагогдаги бу тариқа қарашлар кўп йиллар давомидаги меҳнат ва ҳаёт фаолияти жараёнида шаклланади; иккинчидан, педагогнинг ўзи ахборотлар олиш учун ўқувчиларга нисбатан чекланган вақт имкониятига эга; учинчидан, у ўта тор доирадаги тенгқурлари билангина мулоқотда бўлиш имкониятига эга бўлиб, кўпинча ўз касбига хос қизиқишлар билангина чекланиб қолади.\nПедагогга жамият томонидан қўйиладиган талаблар, турли хилда ижтимоий кутишлар, педагогнинг индивидуаллиги, унинг шу тариқа талабларга жавоб беришга субъектив тайёрлиги муайян ўқитувчининг педагогик фаолиятга нақадар тайёрлигидан далолат беради.\nПедагог ўз касбидан ва ҳаётдан доимо мамнунлигини дилдан ҳис қилиб, бу ҳолатни атрофдагиларга, жумладан ўқувчиларига, ҳамкасбларига, оила-аъзоларига ҳам намоён қилиши зарур. Доимо оптимистик кайфиятда бўлиш, биринчидан таълим самарадорлигига таъсир қилади; иккинчидан ўқувчиларда педагогик касбга қизиқиш уйғонади. Ўқувчиларда келажакда мен ўқитувчи бўлсам, устозимга ўхшаб, ҳаётда ўз ўрнимни топаман, ҳаётдан мамнун яшайман, деган фикр шаклланади. Шундай қилиб, ўз ҳаётидан ва касбидан мамнун ўқитувчиларимизда стрессга барқарорлик шаклланади, кучли зўриқиш ҳолати бўлмиш стресс уларни четлаб ўтади.\nХулоса қилиб, шуни айтиш жоизки, педагогик фаолият энг мураккаб соҳалардан бири ҳисобланади. Чунки бунда ҳар бир боланинг индивидуал хусусиятларини ҳисобга олиб, уларга мослашиб, педагогик талаблардан четга чиқмай фаолият юритиш ҳар бир педагогда стрессларни келиб чиқишига сабаб бўлади. Стрессларга барқарорликни эса педагогнинг ўзи эгаллаган билим, кўникма ва малакаси орқали назорат қилади. Педагогнинг барча ижобий, умуминсоний аҳлоқ меъёрларига мос келувчи ҳислатлари катта аҳамиятга эга. Агар биз қуйидаги ҳислатларини олиб қарайдиган бўлсак, буларнинг барчаси ҳам ўта муҳим омиллардир. Жумладан, ўқитувчининг ташқи қиёфаси унинг обрўси шаклланишига таъсир этади. Ўкитувчининг озодалиги, ихчамлиги, унинг покизалиги, саранжом - саришталиги, ўзини чиройли тутиши қадди-қомати ва юриш-туришлари ўқувчиларда жуда яхши таассурот колдиради.\nПЕДАГОГИК ФАОЛИЯТ ЖАРАЁНИДА ЮЗАГА\nАгар вазият ўзгармаса унга бошқача ёндошишга ҳаракат қилиш керак\nАлбатта, бундай вазиятларда жамоатчилик ишларига чалғиш, илмий ёки бадиий иш билан шуғулланиш шахсий кечинмаларнинг енгиллашишига ёрдам беради\nПедагогга жамият томонидан қўйиладиган талаблар, турли хилда ижтимоий кутишлар, педагогнинг индивидуаллиги, унинг шу тариқа талабларга жавоб беришга субъектив тайёрлиги муайян ўқитувчининг педагогик фаолиятга нақадар тайёрлигидан…


ШҲТ давлатлари ёш етакчилари қўшма лойиҳалар ҳақида келишиб олади\n10:19 / 09.07.2015\nШанхай ҳамкорлик ташкилотига аъзо давлатларнинг ёшлар етакчилари Бошқирдистонда ўтадиган йиғилишда ёшларнинг ҳамкорлиги масаласида тавсиялар ишлаб чиқиб, ўз давлатлари раҳбариятига тақдим этади. Бу ҳақда РИА Новости агентлигига ШҲТ Ёшлар кенгаши матбуот хизмати вакили маълумот берди.\n8-10 июль кунлари Уфада БРИКС ва ШҲТ саммитлари бўлиб ўтмоқда. Саммитлар доирасида ШҲТ Ёшлар кенгашининг анжумани ҳам бўлиб ўтади. Унда Россия, Хитой, Қозоғистон, Тожикистон ва Қирғизистон ёшларининг 30 вакили иштирок этади. Тадбир Ғафурий туманидаги “Красноусольск” санаториясида ўтказилади.\nТадбирда ёшлар ўртасида маданий, сиёсий, иқтисодий ва ижтимоий соҳалардаги ҳамкорлик муҳокама қилинади. Спорт, таълим-тарбия ва санъат соҳаларига алоҳида эътибор берилади. Шунингдек, премиялар ва рағбатлантирувчи дастурлар таъсис қилиш борасида гап кетади.


«Super Mario Run» ўйини рекорд ўрнатди\n17:31 / 21.12.2016 7960\nNintendo компаниясининг «Super Mario Run» ўйини юклаб олиш миқдори бўйича рекорд ўрнатди, деб хабар қилмоқда Reuters.\niOS’га мўлжалланган «Super Mario Run» 15 декабрь куни 151 мамлакатда чиқарилди. Sensor Tower маълумотларига кўра, уни тўрт кун давомида 25 миллион маротаба юклаб олишган. Тахминий даромад 21 миллион доллар деб баҳоланди.\nБироқ Nintendo акциялари сотувлар бошланганидан кейин 11 фоизга арзонлашган, сабаби ўйин бир қатор салбий муносабатларга сабаб бўлди. Аксарият фойдаланувчилар 9,99 доллар миқдоридаги бир марталик тўловдан норози бўлишмоқда.\nSensor Tower’да таъкидланишича, «Mario» катта эҳтимол билан дунёдаги энг оммабоп ўйин франшизасига айланади. Бироқ уни ўйнаб кўрганларнинг атиги 8 фоизи харидни амалга оширишга қарор қилади.\n55 соат вақтни сув остида ўтказган мисрлик қиз жаҳон рекордини янгилади\nТуркия экспорти рекорд даражага етди\nАҚШ тарихидаги энг катта қовоқ учун мукофот берилди